Sekcija bibliotekara i knjiznicara ZIS - Bibliotekari istraživačima\nPosle dva meseca od pokretanja programa Predavanja i radionice za istraživače koji su organizovali bibliotekari Sekcije bibliotekara i knjižničara ZIS kao i nekoliko njenih pridruženih članova, može se zaključiti da je ovaj edukativni program pobudio veliko interesovanje u naučnoistraživačkoj javnosti.\nDo sada je održano 14 predavanja/radionica (šest tema) u sedam naučnoistraživačkih institucija, a njima je prisustvovalo oko 200 polaznika. Polaznicima je nakon predavanja/radionica dostavljen upitnik koji nama bibliotekarima služi kao smernica u unapređenju ovih radionica, ali i bibliotečke delatnosti u institutskim i univerzitetskim bibliotekama uopšte.\nUputnik je do sada popunila većina dosadašnjih polaznika, što potvrđuje da potreba za ovakvim vidom direktne saradnje bibliotekara i istraživača zaista postoji. Na osnovu odgovora u upitniku takođe smo zaključili da postoji prostor zaproširenje izbora tema predavanja, odnosno radionica. Zato pozivamo i ostale bibliotekare da se priključe ovom programu i ponude teme koje interesuju istraživače u njihovin institucijama, a koju oni mogu da predstave i drugim istraživačima.\nU utorak 2. juna, u Instututu za nuklearne nauke „Vinča" održan je seminar na kom su izložena dva predavanja, Kako povećati vidljivost istraživača i rezultata njihovih istraživanja? Milice Ševkušić i Citatni indeksi, kategorizacija časopisa i bibliometrijski indikatori dr Dragane Stolić. Naš kolega Branislav Đurašević, upravnik biblioteke u Institutu za nuklearne nauke „Vinča", organizovao je ovaj seminar u saradnji sa Komisijom za naučnu tribinu INN „Vinča". Predavanja su bila prilagođena posebnim zahtevima istraživača INN „Vinča", a Seminaru su prisustvovali i istraživači iz Novog Sada, kao i bibliotekari drugih institutskih biblioteka, Univerzitetske biblioteke „Svetozar Marković" i KoBSON-a. Posle predavanja, održana je diskusija na kojoj je razgovarano o predstavljenim temama.\nPredavanja su bila veoma uspešna, a kolega Đurašević je već dobio zahtev za održavanje radionica sa istim temama, gde bi ono što je predavano bilo i praktično primenjeno.\nSeminaru se priključila i Branka Mrlješ, predstvanica izdavačke kuće Wiely, koja je ovom prilikom poredstavila servise koje ovaj izdavač nudi istraživačima, autorima i bibliotekarima.\nMaterijale sa predavanja i radionica održanih u okviru eduktivnog programa Sekcije možete naći ovde.


Protest „1 od 5 miliona“ u Beogradu /video/ - 07.12.2019, Sputnik Srbija\nProtest „1 od 5 miliona“ u Beogradu /video/\nU Beogradu se održava 53. protest „Jedan od pet miliona“. Organizatori su u četvrtak saopštili da ovaj protest neće prijaviti policiji. 07.12.2019, Sputnik Srbija\nDanska policija apsi sve do jednok veze ruke i baca na asvalt 2do3 dana na minus temperatura dase pisaju seru u gace 3 dana.Toje napredna Danska modzda i u pravo.\nSvaka cast Sputniku sto redovno izvestava o ovim protestima. Sta drugo mogu gradjani da rade nego da se bune, u zemlji u kojoj je zapaljena kuca novinaru - zato sto je pisao o lopovluku lokalne vlasti.\n20:37 07.12.2019 (Osveženo: 21:46 07.12.2019)\n© Tanjug / Andrija VukelicProtest "1 od 5 miliona"\nU Beogradu se održava 53. protest „Jedan od pet miliona“. Organizatori su u četvrtak saopštili da ovaj protest neće prijaviti policiji.\nNa platou ispred Filozofskog fakulteta u Beogradu okupljenima se obratio profesor psihologije na Filozofskom fakultetu Žarko Trebješanin, koji je rekao da se vlast „hvali fiktivnim uspesima u privredi i u ekonomiji“, a da je zapravo uspešna u „proizvodnji afera, skandala, lopovluka, govora mržnje, nasilja, primitivizma i budalaština“.\nPoručio je da su najveća pretnja vlasti slobodni, fer izbori i da se zato vlast opire da ih dopusti.\n„Nama nema druge nego da se svim legitimnim, demokratskim i nenasilnim sredstvima borimo za istinski demokratske izbore koji su uslov za oslobađanje od kulta vođe i izgradnju pravne države i jakih institucija“, rekao je Trebješanin, preneo je Javni servis.\nVladimir Gajić, advokat uzbunjivača Aleksandra Obradovića, poručio je da se „neće pomeriti nijedan korak nazad“ dok ne sruše Vučića i, kako kaže, „bandu sa kojom vlada zemljom“.\nOkupljenima se obratila i potpredsednica SSP-a Marinika Tepić.\n„Svako ko je jednom šetao u ovih godinu dana, može da bude ponosan ne samo pred sobom, već i pred svima drugima. Ovo nije samo protest, ovo je borba za normalan život, borba za svakog čoveka, borba da vratimo državu narodu, borba za našu sreću“, poručila je Tepićeva.\nRekla je i da „ne treba kritikovati one s povezom na očima“, već im pomoći da se oni oslobode mraka.\nGuranje ispred Skupštine Srbije\nNešto kasnije više učesnika protesta probilo se do ulaznih vrata Skupštine Srbije na Trgu Nikole Pašića i tom prilikom je došlo do guranja, dok je jedan demonstrant pokušao da jarbolom od zastave probije staklo na vratima, u čemu ga je sprečilo skupštinsko obezbeđenje, preneo je Tanjug.\nMeđu demonstrantima na vratima Skupštine bio je i predsednik pokreta Dveri Boško Obradović.\nKada su došli ispred zgrade Skupštine, na stepenište je izašlo nekoliko pripadnika skupštinskog obezbeđenja u civilu, koje ih je upozorilo da se ne penju dalje, ali oni su prošli pored njih.\nVeći deo učesnika protesta je nastavio šetnju, dok je jedan deo na kratko još ostao ispred vrata parlamenta, nakon čega su se pridružili koloni.\nOni su se potom uputili ka Terazijama, a protest je završen na Trgu republike, gde su organizatori najavili da ni sledeći skup neće prijaviti policiji ukoliko ne budu privedeni napadači na jednog od organizatora protesta Srđana Markovića.\n7 Decembar 2019, 21:13\n7 Decembar 2019, 23:31


(Ne)sprovođenje reciprociteta kod školskih udžbenika\nDok su kosovski zvaničnici saopštili da su uveli recipročne mere na ulazak srpskih udžbenika na Kosovu, kao odgovor na to što kosovski udžbenici nisu isporučeni albanskoj deci u Preševskoj dolini, odgovorni za obrazovanje na srpskom jeziku na Kosovu kažu da do sada nije bilo problema kada je u pitanju snabdevanje udžbenicima iz Srbije.\nS druge strane, u Bujanovcu kažu da način na koji se u školama odvija nastava predstavlja kršenje ljudskih prava, te se kosovske vlasti pozivaju da stoje iza reciprociteta.\nKosovski zvaničnici navode da su zabranili ulazak srpskih udžbenika na Kosovu od septembra 2015. godine, kao odgovor na to što Srbija nije dozvolila da kosovski udžbenici od prvog do devetog razreda na albanskom jeziku budu uručeni albanskoj deci u Preševskoj dolini.\nJedan takva isporuka u vidu donacije sa preko 100.000 kosovskih udžbenika vraćen je nedavno sa granice odlukom kosovskih vlasti, zato što je istekao šestomesečni zakonski rok boravka na graničnom terminalu.\nKako je izjavio kosovski ministar obrazovanja, Arsim Bajrami, Srbija je odugovlačila proces isporuke kosovskih udžbenika koji su se na granici nalazili od septembra prošle godine.\nI pored dobre volje međunarodne zajednice oko ovog pitanja, budući da se o ovome razgovaralo i u Briselu, đacima u Preševu nije omogućeno da uče iz udžbenika.\nKao reakcija na takvo ponašanje Srbije, ministarstvo je podnelo zahtev Carini i Policiji Kosova da ne dopuste uvoz srpskih udžbenika na Kosovu bez odobrenja ministarstva.\n"Ministarstvo obrazovanja Kosova je odlučno da stoji iza ovog reciprociteta i traži od izvršnih agencija, carine i policija, da spreče ulazak bilo kakvog školskog udžbenika na Kosovu, sve dok naši udžbenici ne stignu na planiranu destinaciju", kazao je Bajrami.\nNa osnovu zahteva Ministarstva od 25. septembra, Carini se nalaže da ne dopusti "da nijedan školski udžbenik iz Srbije ne uđe na Kosovo bez prethodnog odobrenja kosovskog ministarstva".\nIz Carine Kosova kažu da je ovaj zahtev kosovskog Ministarstva ispoštovan.\nPortparol carine, Adriatik Staviljeci, u izjavi za RSE navodi da je carina od trenutka donošenja odluke sprečila ulazak srpskih udžbenika na Kosovu.\n"Sa sigurnošću vam mogu reći da se u depou carine u Mitrovici već nalazi jedna količina školskih udžbenika iz Srbije kojoj nije dozvoljen ulazak na Kosovo", kaže Staviljeci, te dodaje:\n"Sve knjige koje su prošle preko carine, nad kojima je izvršena carinska kontrola, su zadržane. To se može proveriti i u depou u Mitrovici. U izveštajima se navodi da su knjige zadržane i prošle godine."\nMeđutim, regionalni načelnik školske uprave Ministarstva prosvete Srbije na Kosovu, Predrag Stojčetović, u izjavi za RSE kaže da do sada nije bilo problema sa snabdevanjem školskih udžbenika iz Srbije.\n"Do sada nije bilo nikakvih problema, išlo je sve normalno. Nikakvih problema nismo imali u snabdevanju do sada. Naravno, po proceduri koja je dogovorena. Ja ne znam kakvi su ti dogovori. Za mene je važno da su ti udžbenici stizali na vreme do učenika i da nije bilo problema", ističe Stojčetović.\nPredrag Stojčetović, međutim, naglašava da je samo tokom poslednjeg meseca sprečen ulazak promotivnih udžbenika za narednu školsku godinu koji su škole i roditelji trebali pregledati.\n"Ti kompleti, to je negde po tri-četiri kompleta kako kojeg izdavača, su na prelazu oduzeti, odnosno nalaze se na terminalu u Kosovskoj Mitrovici. Nismo uspeli da ih preuzmemo, stvarno ne znam iz kojih razloga", kazao je Stojčetović.\nInače, zakoni na Kosovu dopuštaju da škole u kojima se odvija nastava na srpskom jeziku rade po planu i programu Republike Srbije.\nŠto se tiče albanske dece u Preševskoj dolini, predsednik opštine Bujanovca, Nagip Arifi, za RSE je objasnio da način na koji deca u Preševu i Bujanovcu pohađaju nastavu predstavlja kršenje osnovnih ljudskih prava.\n"Učenici osnovnih škola nemaju udžbenike, a o srednjoškolcima da ne govorimo. Profesori predaju kao da su u 19. veku. Oni predaju, a učenici pišu. Knjiga nema. Još jednom bih apelovao na to da, ukoliko je Vlada Kosova donela odluku o reciprocitetu, neka je onda sprovede. Srbija samo na taj način može da prizna prava manjina", zaključio je Arifi.


Prva Putinova reakcija na ulazak sirijske vojske u Manbidž - 28.12.2018, Sputnik Srbija\nZvezda na pogon Rodić i Kataija pobedila Bragu na startu Lige Evrope!\nPrva Putinova reakcija na ulazak sirijske vojske u Manbidž\nRuski predsednik Vladimir Putin je na sastanku sa članovima Saveta bezbednosti Ruske Federacije pozitivno ocenio nastavak procesa uspostavljanja kontrole nad... 28.12.2018, Sputnik Srbija\nrusija, vesti, svet, sirija, vladimir putin, savet bezbednosti rusije\n13:13 28.12.2018 (Osveženo: 13:27 28.12.2018)\n© Mihail Klimentьev / Uđi u foto-galerijuPredsednik Rusije Vladimir Putin sa članovima Saveta bezbednosti Rusije\n© Mihail Klimentьev\nRuski predsednik Vladimir Putin je na sastanku sa članovima Saveta bezbednosti Ruske Federacije pozitivno ocenio nastavak procesa uspostavljanja kontrole nad teritorijom Sirije, izjavio je portparol Kremlja Dmitrij Peskov.\nKurdi traže pomoć Damaska u zaštiti od Turske, sirijska armija ušla u Manbidž\n28 Decembar 2018, 11:09\nKako je objasnio, ulazak sirijske vojske u Manbidž bio je jedna od glavnih tema današnjeg sastanka Putina sa članovima Saveta bezbednosti Rusije.\n„Pozitivno je ocenjena vest o ulasku sirijske vojske i nastavku procesa širenja teritorije koju kontrolišu sirijske snage, kao i uloge Damaska u rešavanju sirijske krize“, istakao je Peskov.\nOglasio se i predsednik Turske Redžep Tajip Erdogan koji je rekao da je ulazak sirijske vojske u Manbidž „psihološka operacija“.\nPodsetimo, sirijska vojska ušla je u grad Manbidž na zapadu zemlje, koji je prethodno bio pod kontrolom snaga samoodbrane sirijskih Kurda.\n20:42Uživo: Poznati sastavi – Partizan na Kipru kreće evropsku jesen\n19:02Dušan Duda Ivković – topla duša i veliki autoritet /video/\n18:59Vesti: Da li je Amerika strategiju za Balkan prepustila EU /video/


Gradjani Grčke odbacili nove mere štednje\nZastave Grčke i Evropske unije viju se na Akropolju, Atina, nedelja, 5. juli, 2015.\nGrčki birači su sveobuhvatno odbacili zahtev medjunarodnih zajmodavaca da uvedu nove mere štednje u zamenu za narednu tranšu kredita vladi u Atini.\nSa 50 posto prebrojanih glasova sa današnjeg referenduma, preko 61 posto gradjana je odbacilo upozorenja evropskih lidera da bi ignorisanje apela za nove mere štednje moglo da primora tu zemlju da napusti 19 članu evrozonu.\nVladin predstavnik je rekao da prebrojanih glasovi ukazuju da je grčki narod premijeru Aleksisu Ciprasu "pružio jasan mandat " da pregovara o blažim uslovima sa takozvanom trojkom odnosno evropskim susedima, Evropskom centralnom bankom i Medjunarodnim monetarnim fondom.\nDa li će kreditori biti voljni da povuku svoje zahteve o merama štednje i odobre novu tranšu kreidta Grčkoj nije ni izdaleka izvesno. Pošto Atina prošle nedelje nije platila dug MMF-u u vrednosti od milijardu i osam stotina miliona dolara, evropski lideri su saopštili da bi glasanje sa NE na referendumu signalizovalo da Grčka želi da napusti evrozonu i politički se odvoji od Evrope.\nLideri evrozone navode da će diskutovati o ishodu referenduma u Grčkoj u ponedeljak, kada se u Parizu sastanu nemačka kancelarka Angela Merkel i francuski predsednik Fransoa Oland kako bi "procenili posledice" tog glasanja.\nHiljade Grka su se noćas okupile na glavnom trgu u Atini da pozdrave očigeldni ishod referenduma i mnogi su uzvikivali "Ne, ne".\nCipras je apelovao da se glasa sa "ne" naglasivši da bi to ojačalo poziciju njegove vlade na pregovorima i omogućilo bolje uslove za pružanje kredita.\n"Niko ne može da ignoriše volju naroda da živi rešeno i svoju sudbinu uzme u svoje ruke", rekao je jutros nakon glasanja grčki premijer Cipras, dok je grčki ministar finansija Janus Varufakis nazvao ovo glasanje "svetim momentom".\nBlizu 10 miliona ljudi je registrovano da glasa na referendumu i funkcioneri navode da je možda glasalo više od polovine njih.


KDF 28 novembar 2018\nČišćenje snega na ulicama u opštini Bečej će obavljati „Eko-gradnja“ iz Zrenjanina, kao i prošle godine, jer je samo ta firma podnela ponudu u postupku javne nabavke.\nUgovor vredan 4,16 miliona dinara – zbir jediničnih cena je 58.868 dinara bez PDV-a – Komunalac je zaključio s tim preduzećem 1. oktobra, a zimska služba bi trebalo da funkcioniše od dana zaključenja ugovora do 31. marta 2019. godine.\nUgovorom je predviđeno da se za čišćenje ukupno 63,8 kilometara ulica i puteva na teritoriji Bečeja i u naseljenim mestima opštine prvog, drugog i trećeg prioriteta bude angažovano šest radnika i tri specijalna vozila, a u slučaju ekstremnih zimskih uslova još dva dodatna vozila, rečeno je u Komunalcu.\nSaopšteno je da je planirano i čišćenje puta za Poljanice u celoj dužini, a zimska služba bi ove sezone trebalo da stigne i do Drljana.\nMeteorolozi – osim za danas – nisu najavili sneg u narednim danima.\nOko 4,4 miliona za zimsku službu: Pripreme za zimu\nViše iz ove kategorije « Regionalni stambeni program i u Bečeju: Građevinski materijal za 43 izbegličke porodice\tDvanaest godina Kancelarije za mlade: Za rođendan izveštaj o rezultatima »


RiTE Ugljevik: Smanjiće se zagađenost vazduha odsumporavanjem - Semberske\nAPOTEKE “SEMBERIJA” Kraj poslovanja, radnici bez prava\nHirurzi sa VMA uspješno povezali ruku, voditeljka prebačena u šok sobu\nPreminuo vlasnik benzinske koji je pucao sebi u glavu\nRiTE Ugljevik: Smanjiće se zagađenost vazduha odsumporavanjem\nIzgradnja sistema za odsumporavanje dimnih gasova na Rudniku i termoelektrani Ugljevik predstavlja jedan od najvećih i najznačajnijih ekoloških projekata u regiji.\nNovac za investiciju, vrijednu 80 miliona evra, obezbjeđen je iz kredita japanske Agencije za međunarodnu saradnju i investicije. Projekat se realizuje zahvaljujući Vladi Republike Srpske i Ministarstvu industrije i energetike i od ogromnog je ekološkog značaja, jer će smanjiti zagađenje vazduha i produžiti vijek termoelektrane najmanje za dvije decenije.\nNa izgradnji postrojenja za odsumporavanje dimnih gasova u Termoelektrani Ugljevik, realizovano je 49 odsto planiranih radova. Nakon građevinskih radova, koji su pri kraju, slijedi montaža mašinske opreme da bi postrojenje bilo pušteno u probni rad u maju iduće godine. U vrijeme kada je ugljevička termoelektrana počela sa radom važili su manje strožiji zakoni u oblasti zaštite životne sredine. Tada je kao jedina moguća zaštita od emisije štetnih gasova izgrađen dimnjak, visine 310 metara, iz koga se ispušta dim koji se ne zadržava samo na našem području već se štetni gasovi prenose preko granica na šire područje Evrope.\nPosljednjih godina je utvrđeno da dimnjak riješava samo zaštitu na lokalnom nivou, ali ne i dalje. Poznato je i da se za proizvodnju električne energije u Ugljeviku koristi ugalj sa visokim sadržajem sumpora, koji se kreće od 3,5 do 5 procenata, a emisija sumpornih oksida u vazduhu je značajno veća od dozvoljene. Emisija štetnih sumpornih oksida sada je oko 20.000 miligrama po kubnom metru dima, što je više od 100.000 tona na godišnjem nivou.\nPrema studiji opravdanosti, koju je uradila japanska banka, moguće je uraditi redukciju emisije sumpornih oksida do 98,4 odsto, što znači da bi emisija štetnih gasova bila oko 400 miligrama po kubnom metru, što je dozvoljeno domaćim i evropskim zakonima za postrojenja koja su izgrađena u ranijem periodu.\nUgovorom o energiji za jugoistočnu Evropu i pravilima Evropske unije o integralnoj zaštiti životne sredine predviđeno je da se zatvore svi proizvodni pogoni koji se ne uklapaju u stroge evropske ekološke standarde.\nZlatko Malović, menadžer na izgradnji projekta odsumporavanja dimnih gasova kaže da se izgradnjom ovog sistema otklanja stalna prijetnja da bi zbog nepoštovanja evropskih ekoloških standarda ova termoelektrana mogla biti zatvorena.\n– Ovo postrojenje će omogućiti da emisija sumpor dioksida za 80 puta bude manje nego u ovom trenutku – ističe Malović.\nGeneralni direktor RiTE Ugljevik Đorđe Popović kaže da se ovim projektom ispunjavaju i obaveze prema energetskoj zajednici, koje je RS preuzela međunarodnim ugovorom.\n– Mi kao društveno odgovorno preduzeće vodimo računa i o zaštiti zdravlja stanovnika, ali i životne sredine – naglasio je Popović.\nOn dodaje da bi se smanjile i negativne posljedice po životnu sredinu koje uzrokuje eksploatacija uglja, kontinuirano se radi na ekološkom odlaganju otpada i rekultivaciji terena za šta se godišnje izdvaja prosječno oko milion maraka.\nProizvodiće 500.000 tona gipsa\nOdsumporavanje dimnih gasova, koji se ispuštaju iz ugljevičke termoelektrane, obavljaće se mokrim krečnjačkim postupkom. Kao nusproizvod ovog postupka godišnje će se proizvoditi oko 500.000 tona gipsa. Prošle godine izgrađeni su i elektrofilteri za eliminaciju čvrstih čestica čađi, vrijednosti 20 miliona KM. RiTE Ugljevik u prvom polugodištu premašio je planiranu proizvodnju električne energije sa 103 procenta, a eksploataciju uglja sa 106 procenata.\nPrevious : Ne javljajte sa na ove pozive\nNext : “Ko je ubio Davida Dragičevića” na poslaničkim stolicama u Narodnoj skupštini RS


Udruženje novinara Srbije (UNS) protestuje zbog pretnji, uvreda i jezika mržnje narodnog poslanika i predsednika Srpske radikalne stranke Vojislava Šešelja koje je na početku današnjeg zasedanja Skupštine uputio novinarki lista „Danas“ Snežani Čongradin i traži da se javno izvini.\nŠešelj je govoreći o komentaru Čongradin, u kojem stoji „novinarka sam u državi koja je pre 24 godine počinila genocid“, rekao da bi svakog novinara koji ovo napiše poslao na 20 godina robije i uputio joj salvu uvreda.\nUNS ističe da je ovakvo komentarisanje i vređanje novinara neprihvatljivo posebno u najvišem zakonodavnom telu i smatra da je zaslužilo reagovanje predsedavajućeg parlamentom.\nUNS podseća da novinari i narodni poslanici imaju pravo na greške i neslaganja sa tuđim mišljenjem, ali da su pretnje i vređanje nedopustivi.\n← NUNS: Podrška Dariji Ranković\nNajviši državni funkcioneri da osude ponašanje Vojslava Šešelja u Narodnoj skupštini →


Pljevlja: Održana Zimska škola za proizvođače hrane\nObjavljeno sreda, 21 februar 2018 07:05\n„Zimska škola“ za proizvođače hrane na malim porodičnim gazdinstvima u Pljevljima, koji realizuje Ministarstvo poljoprivrede i ruralnog razvoja, održana je u petak, 16. februara.\nZa proizvođače sa područja Pljevalja održana je jednodnevna radionica s ciljem njihove edukacije i informisanja o standardima i uslovima, ali i mogućnostima za bolji plasman svojih proizvoda na tržištu, posebno turističkom, prenio je Portal Analitika.\nPrema navodima tog medija, program Zimske škole realizuju: Ministarstvo poljoprivrede i ruralnog razvoja, Uprava za bezbjednost hrane, veterinu i fitosantarne poslove i savjetodavne službe za stočarsku i biljnu proizvodnju.\nCilj škole jeste i edukacija poljoprivrednih proizvođača u primarnoj proizvodnji ili preradi hrane, o zahtjevima i pravilima za proizvodnju i stavljanje proizvedene hrane na tržište.\nPrva Zimska škola ovog sadržaja održana je na Žabljaku početkom februara i izazavala je veliko interesovanje poljoprivrednih proizvođača, a nakom Pljevalja ovakve zimske škole biće održane i u drugim gradovima Crne Gore, najavio je portal.


Četvrta humanitarna akcija priku\nČetvrta humanitarna akcija prikupljanja novogodišnjih paketića za decu iz enklava sa teritorije Kosova i Metohije\nU periodu od 7.– 23. decembra 2009. godine studentski fond Osmeh na dar organizovao je četvrtu po redu akciju prikupljanja novogodišnjih paketića za decu iz najugroženijih enklava sa teritorije Kosova i Metohije. Fondu i studentima Pravnog fakulteta Univerziteta u Beogradu ove godine priključili su se studenti sledećih fakulteta: Bogoslovski, Fakultet organizacionih nauka, Saobraćajni, Filozofski, Filološki, Ekonomski, Akademija za diplomatiju i bezbednost i Fakultet informatičkih tehnologija. U okviru akcije, već drugu godinu za redom organizovana je i humanitarna žurka za studente i prijatelje fonda iz sveta kulture, umetnosti, medija i sporta sa ciljem prikupljanja novčanih sredstava za kupovinu novogodišnjih paketića. Ove godine pored Pravnog fakulteta svoj doprinos su dale i mnoge firme te je broj prikupljenih paketića dostigao 2000 (dve hiljade).\nU periodu 25-27 decembra aktivisti fonda Osmeh na dar boravili su na Kosovu i Metohiji gde su podelili oko 1300 (hiljadu i tri stotine) paketića. Studentima su se u deljenju paketića priključili i dekan Pravnog fakulteta Univerziteta u Beogradu, profesor Mirko Vasiljević, prodekan za nauku Pravnog fakulteta Univerziteta u Beogradu profesor Žika Bujuklić, kao i asistent mr. Nenad Tešić. Ostatak od oko 700 (sedam stotina) paketića biće podeljen najugroženijim mališanima sa teritorije Kosova i Metohije za pravoslavnu novu godinu, kao i za Savindan, 27. Januara, a deo paketića fond je namenio domu za autističnu decu na Bežanijskoj kosi u Beogradu.\nTokom dvodnevne posete južnoj srpskoj pokrajni aktivisti su obišli nekoliko enklava i verskih znamenitosti.\nU subotu 26. decembra nakon posete crkvi i biblioteci u Gračanici, kojoj je uručena donacija od oko sto najnovijih izdanja kako srpske, tako i svetske književnosti, i narodnoj kuhinji u Prekovcu, fond je obišao školu u Slivovu koju pohađa svega 8 đaka srpske nacionalnosti.\nZatim su se aktivisti podelili u dve grupe, kako bi stigli da obiđu što veći broj mališana. Jedna grupa otišla je u škole u selima Bostane i Jasenovik u opštini Novo Brdo, dok je druga grupa obišla sela Straže, Koretište i Stanišor u opštini Gnjilane. Tog dana podeljeno je oko 600 (šest stotina) paketića. U svim školama aktivisti su iskoristili priliku da se poigraju sa mališanima, a specijalno za tu priliku studenti su pozajmili kostim Deda Mraza čime su posebno uvećali dečiju radost .\nNakon posete pomenutim selima, aktivisti su posetili u brdu skriven prelep manastir Draganac, gde ih je srdačno dočeko otac Kiril. U povratku par studenata se uz pomoć KPS pratnje popelo na brdo kraj Gračanice gde se nalazi dom za decu ometenu u razvoju, uručivši tamo dvadesetak paketića. Dvoje aktivista fonda zajedno sa članovima uprave Pravnog fakulteta Univerziteta u Beogradu obišli su porodicu Rašković u Prištini. Ova poseta ostavila je na njih veoma potresan utisak.\nU nedelju 27. decembar u pola 7 izjutra aktivisti su krenuli iz Kosovske Mitrovice, opet se razdvojivši u dve grupe kako bi uspeli da obiđu što veći broj udaljenih mesta . Jedna grupa pošla je put Metohije u zabačena sela Suvo grlo, Banje, Crkolez, Osojane i Vidanje gde nealbansko stanovništvo živi u jako nepovoljnim uslovima. Uprkos teškom životu i stalnom pritisku ondašnji preostali stanovnici srpske nacionalnosti nisu propustili priliku da pokažu svoju veliku gostoprimljivost prema beogradskim studentima.\nDruga grupa obišla je prvo veoma skromnu školu u selu Cernica koja je ostavila veoma snažan utisak kako na studente tako i na profesore. Ova grupa se zatim uputila ka selima Strezovce, Ajnovce i Rečani u opštini Kosovska Kamenica. Nakon toga oko 200 (dve stotine) paketića podeljeno je u jednoj od retkih mešovitih škola u samoj Kosovskoj Kamenici, gradu sa najvećim brojem srpskog stanovništva posle Kosovske Mitrovice. Ovo je ujedno i najveća škola koju je fond obišao. Na putu ka opštini Kosovska Kamenica studenti su imali priliku za veoma kratku posetu neobičnoj crkvi Svetog Nikole u Gnjilanu.\nStudentima su uz pomoć prijatelja fonda iz Kosovske Mitrovice bili obezbeđeni smeštaj i ishrana u studentskom domu u Kosovskoj Mitrovici.\nFond Osmeh na dar napustio je Kosmet kasno popodne 27.decembra prepun radosti zbog preko hiljade izmamljenih osmeha mališana, ali i tuge zbog bede i strašno teških uslova u kojima živi naš narod u enklavama, kao i želje da narednih godina broj ljudi dobre volje, prijatelja i donatora bude još veći.


Knjazevčani – Page 42 – Knjaževačke vesti\nHome / Knjazevčani (page 42)\nSvrljig : Obeležena stranačka slava Ujedinjene seljačke stranke (Foto & Video)\nU prostorijama Ujedinjene seljačke stranke danas je proslavljena stranačka slava Sveti Marko. Uz prisustvo velikog broja članova, gostiju i visokih funkcionera drugih stranaka danas je obeležen Markovdan – stranačka slava Ujedinjene seljačke stranke – čije je glavno sedište u Svrljigu. ...\nKnjaževac : Gajenje bukovače dobar posao za mlade (VIDEO)\nUmesto klasične poljoprivredne proizvodnje, mlađi ljudi na selu sve češće se odlučuju za pčelarstvo, voćarstvo, a nije neobično ni da se višak prostorija u domaćinstvu pretvori u pečurkane. Takav jedan primer zabeležili smo u selu Vini kod Knjaževca.\nKnjaževac : Nezadovoljni Jakovčani\nMeštani knjaževačkog sela Jakovac, njih 112, nezadovoljni odlukom Opštinskog veća da uvede privremene mere u toj mesnoj zajednici, sakupili su potpise i traže od Opštinskog veća ukidanje odluke. Peticijom se ujedno traži i raspisivanje izbora u Jakovcu, kao i u ...\nUčenica Knjaževačke Gimnazije Sara Softić, IV-2, ostvarila je izvanredan rezultat na Republičkom takmičenju iz engleskog jezika. U konkurenciji od 573 učenika iz cele Srbije osvojila je 5. mesto u ukupnom plasmanu. Posebno dobro je uradila test iz gramatike sa 29 ...\nIvana Vidić iz Knjaževca ušla u drugi krug takmičenja Miss Adria\nPoznata knjaževačka manekenka i top model Ivana Vidić plasirala se u drugi krug prestižnog svetskog takmičenja Miss Adria. Miss Adria je godišnji međunarodni izbor za mis koji obuhvata 7 evropskih zemalja: Bosna i Hercegovina, Hrvatska, Italija, Crna Gora, Mađarska, Slovenija ...


NBA: Pelikansi razbili Klivlend, Parsons izrešetao Hjuston, Irving slomio Majami (VIDEO) - Košarka, NBA\nHotSport»Košarka»NBA»NBA: Pelikansi razbili Klivlend, Parsons izrešetao Hjuston, Irving slomio Majami (VIDEO)\nNBA: Pelikansi razbili Klivlend, Parsons izrešetao Hjuston, Irving slomio Majami (VIDEO)\n| 2017-10-29T09:16:15+01:00\t29. okt 2017. 9:05|0 komentara|HotSport\nU noći između subote i nedelje odigrano je osam utakmica najjače košarkaške lige a svakako najzanimljiviji je ishod meča u Nju Orleansu.\nPelikansi su na domaćem terenu razbili Klivlend rezultatom 123:101, predvođeni Bugijem Kazinsom koji je protiv vicešampiona zabeležio tripl-dabl.\nNju Orleans je praktično od početka do kraja držao prednost na ovoj utakmici i na kraju više nego zasluženo slavio. Tim iz Luizijane je prvu četvrtinu završio sa 13 poena prednosti, a sa indentično razlikom otišlo je i na veliki odmor, rezultatom 65:52.\nTreća deonica donela je nešto bolju igru Kavalirsa, koji su uspeli da do početka poslednjeg kvartala priđu na šest poena zaostatka, ali im domaćin ipak nije dozvolio više od toga.\nPelikanse je do pobede vodio sjajni Demarkus Kazins, koji je na ovom meču zabeležio tripl-dabl učinak od 29 poena, 12 skokova i 10 asistencija. Efikasniji od popularnog Bugija bio je samo Entoni Dejvis koji je postigao 30 pona i uz to dodao 14 skokova, a do 29 je brojao i Džru Holidej, koji je uz to dodao i sedam asistencij i četiri skokova. Odličnu partiju pružio je i Etvan Mur sa 24 poena (4/6 za tri).\nKod Kavalirsan najzapaženiji je bio Kevin Lav sa 26 poena (5/6 za tri) i 11 skokova, Lebron Džejms je dodao 18 poena uz osam asistencija, dok je dvocifren bio još samo Dven Vejd sa 15 poena.\nDosta zanimljivije bilo je na Floridi, gde su Seltiksi u drugom poluvremenu uspeli da slome Majami i slavili sa 96:90.\nNakon izjednačenog prvog poluvremena, gde je svakoj od ekipa pripala po deonica, Boston se u trećem kvartalu značajnije odlepio i u poslednjih 10 minuta ušao sa vođstvom od 74:63.\nU odlučujućoj četvrtini viđena je velika borba, Majami je na dva minuta pre kraja useo da zaostatak istopi na 86:84, ali je tada na scenu stupio Kajri Irving koji je sa devet poena, u poslednjih 120 sekundi, odveo svoj tim do pobede.\nUpravo je Irving bio najefikasniji u svom timu sa 24 poena, a pratio ga je ruki Džejson Tejtum sa 20 poena i pet skokova. Dvocifreni su još bili i Markus Smart sa 16 poena, odnosno Al Horford sa 12 poena i devet skokova.\nKod Hita najefikasniji je bio Goran Dragić sa 22 poena, Džoš Ričardson i Džejms Džonson su dodoali po 16, dok je Kevin Olinik svom bivšem klubu ubacio 14 poena uz devet skoova.\nHjuston je u Tenesiju zabeležio i drugi ovosezonski poraz pošto je poražen od Memfisa rezultatom 103:89.\nGrizlisi su utakmicuprelomili krajem treće i početkom četvrte četvrtine a do pobede ih je predvodio sjajni Čendler Parsons sa 24 poena (6/8 za tri), a ključan doprinos dala je klupa domaćina gde je Mario Čalmers ubacio 15 poena, dok je Tajrik Evens dodao poen manje. Mark Gasol imao je svega šest poena uz sedam skokova i pet asistencija.\nKod Rokitsa, Rajan Anderson je meč završio sa 22 poena (7/11 za tri) uz sedam skokova, Džejms Harden je ubacio dva poena manje uz osam asistencija i četiri skoka, dok je Klint Kapela uz 12 poena imao isto toliko skokova. Dvocifreni su još bili i Bobi Braun sa 11 odnosno Trevor Ariza sa 10 poena.\nNju Orleans-Klivlend 123:101\nJuta-LA Lejkers 96:81\nLA Klipers-Detroit 87:95\nTAGOVI: hjuston rokets, majami hit, Boston Seltiks, Klivlend Kavalirs, Memfis Grizlis, Nju Orleans Pelikans


Izvor\tRADIOSARAJEVO.BA\tjanuar 17, 2018\nDvadesetjednogodišnja Kanađanka Čejen Rouz Antoan osuđena je u ponedeljak na sedam godina zatvora zbog ubistva najbolje prijateljice Britni Gargol.\nTako je okončan slučaj u kojem je policija do počinioca došla zahvaljujući dve godine staroj fotografiji, koja se sve vreme nalazila na Fejsbuku. Antoan je od ubistva u martu 2015. godine slobodno šetala ulicom, ali ju je zajednički selfi, snimljen nekoliko sati pred ubistvo, na kraju koštao slobode. Istražitelji su na toj fotografiji, nakog vrlo duge istrage, konačno primetili kaiš kojim je žrtva zadavljena - isti onaj koji su pronašli na mestu zločina. Antoan je tokom suđenja priznala ubistvo, ali istakla da se ne seća samog čina, s obzirom na to da su Gargol i ona uoči fatalne svađe previše popile. Uprkos tome što je grupa korisnika poslala zahtev za uklanjanje fotografije, Fejsbuk je to odbio, uz obrazloženje da objavljeni selfi ne krši pravila te društvene mreže.\n« NESTALA 1975. GODINE : Pronađena bez ikakvog objašnjenja gde je bila Italijanska manekenka Nikol (18) prodaje nevinost na aukciji »


Nevladina organizacija Građanske inicijative, zajedno sa Timom za socijalno uključivanje i smanjenje siromaštva, Kancelarijom za evropske integracije i Kancelarijom za saradnju sa civilnim društvom pripremila je novo izdanje Vodiča kroz potencijalne domaće i inostrane izvore finansiranja, za projekte OCD, lokalnih samouprava, MSP i preduzetnika u Srbiji, za 2015. godinu.\nKako je saopštio Tim za socijalno uključivanje i smanjenje siromaštva Vlade Srbije, vodič će doprineti boljoj informisanosti svih partnera i pružiti uvid u sredstva za realizaciju najrazličitijih programskih i projektnih aktivnosti, a koja su na raspolaganju organizacijama civilnog društva, opštinama, malim i srednjim preduzećima, preduzetnicima i pojedincima.\nKroz Vodič se daje odgovar na veoma često pitanje koje se čuje u Srbiji ─ kome da pošaljemo svoj konkretan predlog projekta. U tom smislu, Vodič olakšava posao svima koji već znaju šta im je potrebno, koju promenu žele da naprave i šta treba da urade da do nje dođu.\nTrudili smo se da Vodič bude dovoljno informativan, ali i praktičan za upotrebu i tako bude koristan za prikupljanje sredstava od domaćih i međunarodnih donatora, kao i državnih institucija, saopštio je Tim za socijalno uključivanje i smanjenje siromaštva.\nZa više informacija: kliknite za PDF fajl\nIzvor: eKapija, 01.06.2015.


AP 100/50 M predstavlja jednostavno i fleksibilno All in One rešenje, namenjen za najrazličitije površine, obuhvata funkciju raspršivanja kao i funkciju usisavanja sredstva za čišćenje.\nUniverzalni uređaj za čišćenje AP 100/50 M predstavlja jednostavno i fleksibilno All in One rešenje i temeljno odstranjuje nečistoće i bakterije na najrazličitijim površinama. Uređaj obuhvata funkciju raspršivanja kao i funkciju usisavanja sredstava za čišćenje, pri čemu radite produktivno i štedite vreme. Turbina jake usisne snage čini mogućim usisavanje sredstva za čišćenje koje je za trećinu vremena kraće u poređenju sa konvencionalnim metodama čišćenja i time brine za suve površine, po kojima odmah možete da hodate. Uređaj se oprema za kratko vreme i time je brzo spreman za primenu, pa je dobro namenjen za svakodnevnu upotrebu.\nŠifra proizvoda: 10070580 Kategorije: Karcher, Kompresorski čistači, Kompresorski čistači sa hladnom vodom, Profesionalna upotreba, Univerzalni uređaj za čišćenje\nSadržaj rezervoara za svežu vodu (l) 100\nSadržaj rezervoara za prljavu vodu (l) 70\nMaks. pritisak (bar) 6 slash_vonbis 19 slash_vonbis 50\nTransportna količina 5\nSnaga turbine 1800\nSnaga pumpe 370\nUsisna cev, 2, 550, 40\nMlazna cev, 600


Štajnmajer: Azilanti sa Balkana, idite kući! - Sputnjik Srbija\n13:36 18 April 2021\nŠtajnmajer: Azilanti sa Balkana, idite kući!\n15:20 17.08.2015 (osveženo 16:19 05.10.2015) Preuzmite kraći link\nŠef nemačke diplomatije Frank Valter Štajnmajer založio se za što brže vraćanje azilanata sa Balkana svojim kućama i predložio da se Kosovo, Albanija i Crna Gora proglase zemljama sigurnog porekla.\n„Od 30 do 40 odsto podnosioca zahteva za azil dolazi iz zemalja zapadnog Balkana. Ta situacija nije više izdrživa“, rekao je Štajnmajer za „Bild am zontag“ i dodao da ta grupa podnosioca zahteva nema nikakvu šansu da dobije azilantski status u Nemačkoj.\nPodršku za svoje zahteve Štajnmajer je dobio i od svog partijskog kolege, socijaldemokrate, Tomasa Opermana.\n„Kosovo, Albanija i Crna Gora su u poređenju sa Sirijom, Irakom i Sudanom veoma sigurne zemlje“, rekao je Operman za „Velt am zontag“ i naglasio da, međutim, u Nemačkoj ne postoji pravo na radnu migraciju.\n„Mnoge izbeglice sa Balkana žele, pre svega, radno mesto u Nemačkoj. Kod nas postoji zaštita od rata i proterivanja, ali ne i pravo na radnu migraciju“, rekao je Operman.\nOn se založio za angažovanje penzionisanih službenika, kako bi se pomoglo preopterećenoj Saveznoj službi za migracije i izbeglice u skraćenju azilantskog postupka, za koji se zalažu nemački političari.\nŠtajnmajer, Balkan, azilanti, Frank Štajnmajer, Evropa


POLITIKA | Glasnacije.rs - Part 228\nVučić: Ima novca za METRO, prva linija već…\nEKONOMIJA INFO POLITIKA SRBIJA 23. January 2018. 0 comments\nPrva linija beogradskog metroa biće gotova 2021, početkom 2022. godine, najavio je predsednik Aleksandar Vučić i naglasio da, zahvaljujući merama fiskalne konsolidacije, ima novca za taj projekat. Kada je reč o kritikama na račun predviđene trase prve linije metroa, Vučić je rekao da bi se time rešilo mnogo toga u […]\nPREDSEDNIK SRBIJE: Otvaraju se velike mogućnosti za napredak Srbije na evropskom putu!\nINFO POLITIKA SRBIJA 23. January 2018. 0 comments\nPredsednik Srbije Aleksandar Vučić primio je danas delegaciju Međunarodne demokratske unije, koju predvodi generalni sekretar Kristijan Katner i tom prilikom im predstavio političke i ekonomske prioritete Srbije. Međunarodna demokratska unija je organizacija koja okulja više od osamdeset stranaka desnog centra iz celog sveta i veoma je uticajna u svetskoj politici. […]\nNEVEROVATNO ISTRAŽIVANJE: 52 odsto građana Srbije za EU!\nUkoliko bi sutra bio održan referendum sa pitanjem “Da li podržavate učlanjenje Srbije u EU?”, 52 odsto građana Srbije bi glasalo za, saopštilo je danas u Beogradu Ministarstvo za evropske integracije. Istraživanjem javnog mnjenja “Evropska orijentacija građana Srbije” koje je krajem decembra sprovelo Ministarstvo, utvrdjeno je da bi 24 odsto […]\nLAZANSKI: Priština ima ambiciju da zaposedne sever Kosova!\nINFO POLITIKA SRBIJA 23. January 2018. 1 comment\nKomentaror dnevnog lista “Politika” Miroslav Lazanski rekao je na TV Pink da Priština nesumnjivo ima ambiciju da svojim represivnim aparatom zaposedne i sever Kosova, ukazavši da je predsednik Srbije Aleksandar Vučić jasno rekao da tako nešto neće biti moguće. Opsesija im je da sever kompletno stave pod svoju kontrolu. Ta […]\nIDIOTSKA IZJAVA AMERIČKOG PROFESORA: Ubistvo Ivanovića je bilo potrebno?\nINFO POLITIKA SVET 23. January 2018. 0 comments\nEdvard P. Džozef, profesor na Univerzitetu Džons Hopkins kaže da je Kosovu bilo “potrebno ubistvo Ivanovića” i da bi ta tragedija mogla da bude “podsticaj za trajni mir na Kosovu”. Profesor na vašingtonskom Džons Hopkins Univerzitetu, Edvard P. Džozef, analizirao je ubistvo Olivera Ivanovića u autorskom tekstu za Forin polisi […]\nŠIPTARI KOČE ISTRAGU: Ne žele da OTKRIJU UBICU!\nINFO POLITIKA 23. January 2018. 0 comments\nStručnjaci iz Srbije smatraju da Prištini nije u interesu da je otkrije ko je ubio Olivera Ivanovića i da se zbog toga odugovlači sa saopštavanjem detalja istrage i ne pristaje na saradnju sa istražnim organima iz Beograda. Bivši obaveštajac Božidar Spasić je gostujući u emisiji “Novo Jutro” na televiziji Pink […]\nPREDSEDNIK SRBIJE: Ujedinjenje pokazuje da nema politike, već samo mržnje prema Vučiću\nPredsednik Srbije Aleksandar Vučić bio je gost emisije “Ćirilica”, a jedna od glavnih tema razgovora bila je ubistvo lidera Građanske inicijative Sloboda, demokratija, pravda Olivera Ivanovića, koji je likvidiran pred svojom kancelarijom u severnom delu Kosovske Mitrovice 16. januara. Kako bi posle ovog nemilog događaja ohrabrio uznemirene građane iz južne […]\nEVROPSKI MINISTRI JASNI U STAVU: TRAŽIMO da se sprovede brza istraga ubistva srpskog političara Olivera Ivanovića!\nMinistri spoljnih poslova zemalja članica EU zatražili su danas u Briselu da se sprovede brza istraga ubistva srpskog političara Olivera Ivanovića i nastavi dijalog Beograda i Prištine. To je, kako prenosi Hina, izjavila hrvatska ministarka spoljnih poslova Marija Pejčinović Burić nakon ministarskog sastanka EU i dodala da je zaključeno da […]\nPREDSEDNIK SRBIJE: Iza ubistva Olivera Ivanovića krije se …\nINFO POLITIKA SRBIJA 22. January 2018. 0 comments\nHajde da vidimo motive. Ne računajući Ivanovića i njegovu porodicu, to je direktan pucanj u Srbiju, samo dva dana pre toga ja saopštavam da nemamo nijedno etnički motivisano ubistvo na Kosovu i Metohiji”, rekao je Vučić za Hepi tv. Učinili smo da cela Srbija vidi lice naših ljudi na Kosovu […]\nRUSKI AMBASADOR U EU: Ubistvo Olivera Ivanovića, zadalo je ozbiljan udarac Srbiji!\nUbistvo jednog od lidera kosovskih Srba, Olivera Ivanovića, zadalo je “ozbiljan udarac kako Srbiji, tako i dijalogu Beograda i Prištine, koji je Ivanović podržavao”, izjavio je danas ruski ambasador u EU Vladimir Čižov. U intervjuu televiziji Rosija 24, on je ocenio da su “sada izgledi za taj dijalog, koji nikada […]


Arsić: Rast BDP Srbije u prvom kvartalu 2,5 odsto, najmanji u regionu - Biznis i Finansije\nHome\tSlajder\tArsić: Rast BDP Srbije u prvom kvartalu 2,5 odsto, najmanji u regionu\nby bifadmin 29. juna 2019.\nU prvom kvartalu ove godine privredna aktivnost u Srbiji snažno usporava, pa je rast bruto domaćeg proizvoda (BDP) bio 2,5 odsto, što je najniži rast od BDP svih 11 zemalja Centralne i Istočne Evrope (CIE), izjavio je danas profesor Ekonomskog fakulteta Milojko Arsić.\nOn je, na prezentaciji publikacije Kvartalni monitor, kazao da se narednih meseci očekuje ubrzaniji rast BDP koji bi na kraju godine mogao da iznosi oko tri odsto.\n„U prvom kvartalu podbacila je poljoprivreda, a industrijska proizvodnja je manja za 1,6 odsto, dok je u CIE porasla za tri odsto“, rekao je Arsić.\nUzroci usporavanja srpske privrede u prvom kvartalu su, prema njegovim rečima, pad proizvodnje u Elektroprivredi Srbije „što je posledica lošeg upravljanja“, redovan remont u Naftnoj indsutriji Srbije, smanjenje proizvodnje u fabrici automobila Fijat-Krajsler u Kragujevcu, uvodjenje taksi za izvoz na Kosovo i uvodjenje kvota za izvoz čelika u EU.\nDodao je da sektor gradjevinarstva i uslužnih delatnosti snažno raste, a da su investicije u osnovna sredstva oko 19 odsto, mada bi bilo neophodno, kako je naveo, da budu oko 25 odsto.\n„Od 2012. godine do 2018. godine privreda Srbije je rasla po stopi od 2,1 odsto, a zemalja CIE po stopi od 3,1 odsto i to zaostajanje se ne smanjuje“, rekao je Arsić i dodao da bi za brži rast trebalo stvoriti dobre uslove, ne samo za strana preduzeća već i za domaća i preduzetnike.\n„U odnosu na postojeće stanje ta javna ulaganja bi se povećala za oko 500 miliona evra godišnje, takve investicije primerene su Srbiji, a slične ili veće realizovane su i u zemljama CIE“, rekao je Arsić.\n„Neophodno je unaprediti proceduru selekcije investicija, uvesti praksu javnih rasprava i o programu i o projektima, poboljšati kvalitet projektne dokumentacije, uvesti konkurentne procedure za izbore izvodjača radova umesto što se nameštaju tenderi i dogovaraju poslovi, obezbediti najpovoljnije izvore finansiranja i uvesti kompetentan i nezavisan nadzor“, rekao je Arsić.\n„Deficit tekućeg platnog bilansa Srbije se pogoršava duže od dve godine što ukazuje da je posledica sistemskih faktora, kao što je ekonomski neutemeljeno jačanje dinara, brži rast domaće tražnje od BDP, pa će deficit tekućeg platnog bilansa ove godine iznositi oko 5,5 do šest odsto“, rekao je Arsić.\nIstakao je da su rezultati fiskalne politike na početku godine dobri i da je ostvaren suficit od 0,9 odsto BDP, a do kraja godine se očekuje fiskalni suficit od oko 0,5 odsto.\nRezultati monetarne politike su, kako je rekao, dobri jer su kamatne stope niske i stabilne, a procenat loših kredita pada, ali se „podržava ekonomski neutemeljen jak kurs dinara“.\n„Zbog rasta spoljnih deficita, platnog i trgovinskog ocenjujem da bi intervencije Narodne banke Srbije trebalo da budu asimetrične i da se dozvoli blago slabljenje dinara, a spreči njegovo jačanje“, rekao je Arsić.\nMoler, električar, vodoinstalater i ostali majstori u Beogradu… na jednom mestu


Ršum za Sputnjik: Deca u kavezima – ništa novo za „trampavu“ Ameriku - Sputnjik Srbija\n10:03 01 Decembar 2020\n12:49 20.06.2018 Preuzmite kraći link\nVest o zatvorenoj deci u žičanim kavezima na granici SAD i Meksika zatekla je našeg pesnika Ljubivoja Ršumovića. On za Sputnjik ističe da je tako nešto gotovo nezamislivo, ali da Amerikanci i na taj način demonstriraju svoju „trampavost“.\nAmeriku danima potresaju informacije o prisilnom razdvajanju dece ilegalnih migranata od svojih roditelja. Nedavno su se pojavili i snimci mališana koji su zatvoreni u prostoru ograđenom žičanom ogradom u Teksasu, a jedan američki portal je objavio snimke dece starosti od 4 do 10 godina koja plaču i dozivaju svoje roditelje i rodbinu.\nJedan od osnivača i prvi predsednik Odbora za zaštitu prava deteta Srbije, pesnik Ljubivoje Ršumović, za Sputnjik ocenjuje da je ovakvo ponašanje Amerike nedopustivo, ali naglašava da se to, nažalost, ne dešava prvi put.\n„Oni pravim žičanim kavezima okivaju decu. Znaju da su deca ukras sveta i da će to najviše zaboleti javnost, ali ipak osiljeni i umišljeni veruju da to, ma koliko da boli, njima neće doneti nikakvu štetu. Naravno da ova vrsta zatvaranja u kaveze, u ograde i tako dalje, ljudskih bića nije ništa novo za Ameriku. Znamo i za razne gvozdene zavese prema Sovjetskom Savezu, znamo i za njihove – oni to zovu sankcije – a to su, u stvari, takođe neka vrsta gvozdenih zavesa, zatvora, kazni kojima oni bahato kažnjavaju svetski narod.“\nRšumović smatra da je uopšte suludo i komentarisati koliko se ovaj postupak Zapada krši sa svim konvencijama i pravima ne samo dece, već ljudi uopšte.\n„Ne moram pričati sad koliko je to protiv konvencije UN o pravima deteta, koliko je to protiv svih konvencija o ljudskim pravima uopšte. Jer u krajnjoj liniji, deca su ljudi, i možemo pretpostaviti da su i roditelji te dece takođe u nekim žičanim apsanama tamo na granici sa Meksikom. Sve u svemu, zgrožen sam samom pomisli da tako nešto postoji i da se širi svetom“, kaže za Sputnjik srpski pesnik, poznat posebno po svojoj poeziji za decu.\nmigranti, deca, Ljubivoje Ršumović, Donald Tramp


Saobraćaj se odvija bez zastoja, u planinskim predjelima moguća poledica | Banjaluka.net\nSaobraćaj se odvija bez zastoja, u planinskim predjelima moguća poledica\nNa većini putnih pravaca u Republici Srpskoj i Federaciji BiH (FBiH) saobraćaj se jutros odvija bez zastoja, po suvim i mjestimično vlažnim kolovozima, a poledica je moguća na dionicama u planinskim predjelima i preko prevoja, saopšteno je iz Auto-moto saveza Srpske.\nVozačima se savjetuje da budu oprezni i zbog povećane opasnosti od odrona na dionicama koje prolaze kroz usjeke i pored kamenih kosina.\nZbog povećane opasnosti od novih odrona i dalje je na snazi potpuna obustava saobraćaja na magistralnom putu Karanovac-Crna Rijeka, u mjestu Dabrac, a alternativni pravac je regionalni put Srpske Toplice-Čađavica preko Manjače.\nNa putevima na kojima se izvode sanacioni radovi saobraćaj reguliše privremena saobraćajna signalizacija, čije je poštivanje obavezno.\nRežim vožnje izmijenjen je na magistralnom putu Klašnice dva-Šargovac zbog izgradnje priključne saobraćajnice za naselje Zalužani, kao i na magistralnim putnim pravcima od Rebrovca prema Čelincu i na dionici Čelinac-Kotor Varoš, te Karanovac-Crna Rijeka gdje je u toku sanacija klizišta, kao i na regionalnom putu Derviši-Klašnice dva zbog izgradnje trotoara.\nZbog izgradnje naplatne stanice “Čatrnja” na auto-putu Gradiška-Banjaluka do 30. aprila na mjestu izvođenja radova izmijenjen je režim u odvijanju saobraćaja.\nU toku je izgradnja i provođenje privremenog sistema naplate putarine na autoputu “9. Januar” od Banjaluke prema Doboju na petlji Mahovljani, zbog čega je na ovom lokalitetu izmijenjen režim odvijanja saobraćaja.\nKroz Bijeljinu je završena izgradnja kanalizacije, ali je na dijelu magistralnog puta koji prolazi kroz grad obustavljen saobraćaj teretnih vozila, koja su presumjerena na obilaznicu.\nSaobraćaj je usporen zbog sanacije klizišta na dionici magistralnog puta Sarajevo-Foča, na lokalitetu Sijeračke Stijene.\nZbog izgradnje pješačke staze na regionalnom putu Obudovac-Lončari dolaziće do izmjene u odvijanju saobraćaja.\nAktivirana klizišta usporila su saobraćaj na regionalnim putevima Karanovac-Kneževo u mjestu Ljubačevo, Ukrina-Gornja Vijaka i Lopare (Mačkovac)-Čelić.\nNa području Banjaluke saobraćaj je izmijenjen u ulicama u kojima se izvode radovi, a vozačima se savjetuje da poštuju postavljenu saobraćajnu signalizaciju.\nZbog oštećenja nadvožnjaka kod NIS petrol pumpe u Trnu saobraćaj se preko nadvožnjaka odvija jednom saobraćajnom trakom, dok teretna vozila ne saobraćaju.\nU Federaciji BiH na magistralnom putu Novi Travnik-Bugojno zbog radova na rekonstrukciji mosta na snazi je zabrana saobraćaja za teretna vozila ukupne mase veće od sedam. Alternativni pravac za ovu kategoriju vozila je preko Travnika i Donjeg Vakufa.\nKada je riječ o graničnim prelazima, jutros nema dužih zadržavanja. Na graničnom prelazu Brčko-Gunja iz bezbjednosnih razloga obustavljen je saobraćaj za teretna vozila i autobuse, a zbog radova na hrvatskoj strani vozila ne saobraćaju ni preko graničnog prelaza Novi Grad-Dvor.


OTKRIVENA SPOMEN-PLOČA U CENTRU GRADA Obilježava se 150. godišnjica Srpske čitaonice u Banjaluci | Banjaluka.net\nOTKRIVENA SPOMEN-PLOČA U CENTRU GRADA Obilježava se 150. godišnjica Srpske čitaonice u Banjaluci\nGradonačelnik Igor Radojičić i direktorka Narodne i univerzitetske biblioteke RS Ljilja Petrović Zečić, otkrili su u spomen-ploču u centru grada, povodom obilježavanja 150. godišnjice Srpske čitaonice u Banjaluci.\nSpomen-ploča je rad akademskog umjetnika Milivoja Unkovića, a tekst na ploči je ispisan na srpskom i engleskom jeziku.\nGradonačelnik Radojičić je rekao da Banjaluka obilježava značajne događaje i mjesta iz svoje istorije, a 150. godišnjica Srpske čitaonice je svakako jedan od važnijih datuma za našu istoriju i kulturu.\nPodsjetimo, NUB RS ove godine proslavlja značajan jubilej -150 godina Srpske čitaonice u Banjaluci.\nSrpska čitaonica je imala izuzetno važnu nacionalnu, obrazovnu i kulturnu funkciju u vrijeme turske i austro-ugarske okupacije.


Turska odigrala kljucnu ulogu u hvatanju zamenika Bagdadija\nTanjug 12. oktobra 2021. 23:32\nBAGDAD – Turska obaveštajna služba pomogla je u značajnoj meri Iraku da uhapsi jednog od lidera takozvane Islamske države koji se krio na severozapadu Sirije, saopštila su tri bezbednosna izvora danas.\nIračke vlasti su u ponedeljak objavile da su zarobile Samija Džasima, zamenika ubijenog lidera Islamske države Abu Bakra el Bagdadija, ali nisu dale detalje o njegovom hvatanju.\nDŽasim je jedan od vodećih članova ISIS-a koji je uhvaćen živ.\nRegionalni bezbednosni izvor i dvojica iračkih operativaca rekla su za Rojters da je DŽasim uhvaćen na severozapadu Sirije i da je turska obaveštajna služba odigrala ključnu ulogu u njegovom hapšenju.\nOni su govorili uz uslov da ostanu anonimni, jer je reč o tajnim operacijama.\nZvaničnici iz iračke i turske vlade su odbili da komentarišu izjave izvora o hapšenju DŽasima.


GENIJE U PARLAMENTU: Poslanik Galić uzeo 29.000 KM otpremine, proveo dan u penziji, vratio se i u 2020. zaradio oko 100.000 KM! - Leutar.net\n19. aprila 2021. LEUTAR Bosna i Hercegovina, Vijesti 0\nNajveći državni parazit u najtežoj poslijeratnoj godini, prošlogodišnjoj pendemijskoj, bio je Jakov Galić, poslanik u Predstavničkom domu Parlamenta BiH. Galić je u džep strpao skoro 100.000 KM! (preciznije, 96.738 KM), piše Inforadar.\nOsim ukupnih godišnjih primanja u iznosu oko 70.000 KM, Galić je mrtav-hladan od građana BiH uzeo 29.000 KM na ime otpremnine, otišao na dan u penziju i već sutradan se našao na redovnoj plati koju finansiraju građani BiH.\nJEDAN OD NAJVEĆIH NERADNIKA\nInteresantno je da je Galić (Socijalistika partija) u Parlament ušao na osnovu kompenzacijskog mandata. Prema podacima iz Parlamenta, od početka mandata Galić nije postavio niti jedno poslaničko pitanje (!), pa je njegova odluka da se počasti optreminom i od poreskih obveznika BiH faktički otme skoro 100.000 tim prije je bezobraznija, nemoralnija, nevjerovatnija.\nS druge strane, Galiću se ne može osporiti rušilačka podrška u vidu opstrukcija svih procesa od interesa države. Podsjećamo, upravo je njegova podignuta ruka prošlog maja, u vrijeme kada je u državi zbog pandemije sve stalo, trebalo da potvrdi odlazak stranih sudija iz Ustavnog suda BiH, na čemu je koalicija SNSD-HDZ insistirala, dok su stranke sa sjedištem u Sarajevu to opovrgavale.\nTaj zakon su zajedno predložili isti oni poslanici koji su lani naplatili bez privilegija svaki pojedinačno oko 70.000 KM, uključujući i naknade za lažne odvojene živote, izmišljene privilegije „obilaska izbornih baza“, itd.\nOvaj su Zakon, osim Galića, inicirali poslanici: Nebojša Radmanović, Snježana Novaković-Bursać, Nenad Stevandić, Nenad Nešić, Obren Petrović, Dragan Bogdanić, Sanja Vulić, Ljubica Miljanović, te njihove kolege iz hrvatskog bloka Borjana Krišto, Nikola Lovrinović, Mijo Matanović, Predrag Kožul i Darijana Filipović.\nUpravo u tom mjesecu, maju 2020. godine, Galić je postao penzioner na dan, da bi potom bez imalo srama od građana BiH uzeo 29.000 KM „otpremnine“ i već sutradan se vratio na poslaničku platu.\nNEMORALNI ZAKON SAMI SEBI KREIRALI\nNaravno, i Majkić je sve ove godine nastavila redovno da uzima više od 70.000 godišnje od poreskih obveznika BiH. Njen predstavnički mandat započeo je 2006. godine i nikada nije prestao. Do danas je zaradila više od 1,15 miliona KM, a samo u godini pandemije, kada je održano samo pola od predviđenih sjednica, od države je inkasirala 72.600 KM.\nU vrijeme dok je bio član Administrativne komisije u mandatu 2010-2014. godine, poslanik SDP-a u Predstavničkom domu Saša Magazinović nekoliko puta je pokušao da inicira izmjene ove zakonske odredbe koja pogoduje parlamentarnim uhljebima. Za Inforadar podsjeća da njegova inicijativa nije imala podršku.\nPodsjećamo da su početkom okrobra prošle godine delegati u Domu naroda Parlamenta BiH odbili da usvoje niz prijedloga za smanjenje privilegija funkcionerima. Između ostalog, odbili su Prijedlog zakona o vanrednim mjerama štednje u institucijama BiH, zabrani korištenje sredstava za reprezentaciju do kraja godine, ukidanju prava na regres, jubilarnih nagrada, te ukidanju naknada za obrazovanje i stručno usavršavanje, odvojeni život, stimulacije, službena putovanja, obilazak izbornih baza i, naravno, gotovo pljačkaških otpremnina.


Miroslav Lajčak danas u Beogradu s Vučićem o nastavku dijaloga - Kosovo Online\nMiroslav Lajčak danas u Beogradu s Vučićem o nastavku dijaloga\n22. Jun 2020. • 07:26\nPredsednik Srbije Aleksandar Vučić sastaće se danas u Beogradu sa specijalnim predstavnikom Evropske unije za dijalog Beograda i Prištine i druga regionalna pitanja Zapadnog Balkana Miroslavom Lajčakom.\nKako je saopšteno iz Službe za saradnju s medijima predsednika Republike, Vučić i Lajčak će se sastati u Vili Mir u 18 časova, a posle sastanka planirano je obraćanje za javnost.\nLajčak je protekle nedelje tri dana boravio u Prištini, gde je obavio razgovore sa predstavnicima vlasti i liderima partija.\n"Na tim sastancima sam naglasio da Kosovo mora biti ujedinjeno u dijalogu. Dijalog mora početi brzo. Razgovarali smo i o konkretnim koracima, datumima i prioritetima. Sretan sam što je dijalog uz pomoć EU prioritet. Očekujem da će se dijalog uskoro nastaviti", rekao je Lajčak.\nKako je naveo o sličnim temama će razgovarati i u Beogradu gde će se sledeće sedmice susresti sa presednikom Srbije Aleksandrom Vučićem.\n"Budući da ću sledeće nedelje posetiti Beograd, razgovaraće o tome sa predsednikom Srbije Aleksandrom Vučićem i tada ćemo odrediti tačan datum. Zadovoljan sam odlukom da se roba može kretati bez ikakvih problema. Napuštam Kosovo sa sigurnošću da su stvoreni uslovi za dijalog", poručio je izaslanik EU.\nMiroslav Lajčak Aleksandar Vučić dijalog\nLajčak: Stvorili smo uslove za nastavak dijaloga, tačan datum nakon posete Beogradu\nOprečne izjave Hotija i Lajčaka o dijalogu\nPredstavnici Srpske liste sa Lajčakom o važnosti sprovođenja sporazuma


Vučić u Vatikanu: Zahvalnost papi za nepriznavanje Kosova – Dijalog\nVučić je s papom razgovarao o bilateralnim odnosima, eurointegracijama Srbije, regionalnoj i međunarodnoj saradnji.\nVučić je Franji prenio ‘iskrenu zahvalnost’ zbog podrške koju Vatikan pruža evropskim integracijama SrbijeReuters\nPredsjednik Srbije Aleksandar Vučić sastao se danas u Vatikanu s poglavarom Katoličke crkve, papom Franjom, kome je prenio zahvalnost Srbije za principijelnu poziciju Svete Stolice kad je riječ o Kosovu, kao i za podršku eurointegracijama Srbije.\nKako je saopćilo Predsjedništvo Srbije, Vučić je s papom razgovarao o bilateralnim odnosima, eurointegracijama Srbije, regionalnoj i međunarodnoj saradnji, prenosi agencija Beta.\nVučić je naglasio da je saradnja Srbije i Katoličke crkve vrlo dobra i na izuzetno konstruktivnom nivou, uz obostrano uvažavanje, kao i da je Srbija dugoročno opredijeljena da njeguje i unapređuje odnose sa Svetom Stolicom, podsjetivši da se sljedeće godine navršava 100 godina od uspostavljanja diplomatskih odnosa.\nIstakao je i da odnose Srbije i Svete Stolice odlikuje podudarnost stavova prema značajnim međunarodnim pitanjima.\nRiječ je, prije svega, o pitanju zaštite kršćana i kršćanskog naslijeđa i unapređenju njihovih ljudskih prava.\n‘Razgovori jedini put za rješavanje otvorenih pitanja’\nVučić je papi prenio da Srbija “izuzetno ceni principijelnu poziciju Svete Stolice po pitanju nepriznavanja jednostrano proglašene nezavisnosti Kosova, kao i razumevanja za poziciju Srbije utemeljenu na poštovanju međunarodnog prava”.\n“Srbija je čvrsto uverena da razgovori predstavljaju jedini put za rešavanje svih otvorenih pitanja, zbog čega smo se i nakon uvođenja taksi uzdržali od recipročnih mera i bilo kakvih poteza koji bi dodatno otežali postojeće stanje”, rekao je Vučić.\nDodao je da srpska strana “nastavlja konstruktivno zalaganje za pronalaženje održivog i kompromisnog rešenja za pitanje Kosova isključivo putem dijaloga, dok prištinska strana povlačenjem iracionalnih jednostranih poteza i konstantnim provokacijama onemogućava bilo kakav dijalog i dogovor”.\nPredsjednik Srbije prenio je papi i “iskrenu zahvalnost” zbog podrške koju Vatikan pruža evropskim integracijama Srbije.\n“Posebno cenimo zalaganje da se proces evrointegracija regiona zapadnog Balkana u EU ubrza, a države članice ohrabre da pomognu i podrže taj proces”, rekao je Vučić, dodajući da je članstvo u Uniji jedan od vanjskopolitičkih prioriteta Srbije.


ALBANCI PRISVOJILI SRPSKE SVETINJE- Na Kosovu i Metohiji prikazan SKANDALOZAN dokumentarac | Trebinje Danas\nDokumentarni film naziva „Velika srpska istorijska obmana – kako su Srbi ukrali albansku istoriju”, u kojem se sve srpsko proglašava albanskim prikazan je na albanskom kanalu koji se vidi i na Kosovu i Metohiji i u Sjevernoj Makedoniji.\n– U skupoj produkciji i uz učešće brojne ekipe koja ga je realizovala, ovaj sramotni i groteskni istorijski falsifikat bio bi samo žalosna provokacija da u sebi ne sadrži opasne namjere i to u jednoj politički izazovnoj i napetoj epohi – navodi se u saopštenju Ministarstva.\nKako dodaju u Ministarstvu, ponovo moraju da ukazuju domaćoj i međunarodnoj javnosti na očigledno orkestrirane aktivnosti iz šovinističkih krugova nekih susjednih država u regionu koje su usmjerene na poništavanje, brisanje iz istorije ili preotimanje srpske kulturne baštine, kako materijalne, tako i nematerijalne.\n– Takvi pokušaji imaju sve obrise kulturnog genocida, a on je, istorija nas tome uči, često uvod u fizički genocid – piše u saopštenju.\nOni su pozvali sve nosioce takvih pokušaja – pojedince, grupe i institucije na uzdržanost, a srpsku javnost, obrazovni i sistem kulture, diplomatiju i medije, institucije države, SANU, Maticu srpsku, univerzitete i sve druge društvene subjekte da budu svjesni i delatni u ovim zabrinjavajućim okolnostima, te da afirmaciji, zaštiti i promociji srpske kulture, tradicije, jezika i pisma posvećuju punu pažnju u zemlji, a naročito u međunarodnim okvirima.\n– Kada neko danas ugrožava kulturno-istorijski identitet i tradiciju jednog naroda, sutra će mu neminovno ugroziti i fizički opstanak. Srpski narod gdje god da živi i srpsko društvo i država imaju pravo i obavezu da se tim zlokobnim namjerama suprotstave snažno i na dostojanstveno miran, ali odlučan način – zaključuje se u saopštenju Ministarstva kulture, prenosi Blic.


Zastava Srbije podignuta u Evropskom centru za srednjoročne prognoze vremena u Redingu\nSvečanim činom podizanja zastave u Redingu u Ujedinjenom Kraljevstvu u petak je simbolično ozvaničeno punopravno članstvo Republike Srbije u Evropskom centru za srednjoročne prognoze vremena (ECMWF), koje je stupilo na snagu 1. januara 2015. godine.\nZastavu je podigao profesor Jugoslav Nikolić, direktor Republičkog hidrometeorološkog zavoda (RHMZ) i predstavnik Republike Srbije u ECMWF, u prisustvu Ognjena Pribićevića, ambasadora Srbije u Londonu, profesora Alana Torpa, generalnog direktora ECMWF, Gerharda Adrijana, direktora nemačke meteorološke službe i predsedavajućeg Saveta ECMWF i ostalih dvadeset članova Saveta, predstavnika nacionalnih meteoroloških službi najrazvijenijih zemalja Evrope.\nECMWF predstavlja najznačajniju asocijaciju za prognozu vremena u svetu. Gostima je pokazan jedan od najmoćnijih superračunara na svetu - CRAY Multi-peta FLOPS. Ono što ovaj računar može da postigne u jednoj sekundi svog rada čitavoj britanskoj populaciji bi bile potrebne dve godine.


biznis forum - Dnevni list Danas\nPočetna » biznis forum\nPiše: Dojče vele 20. 4. 2019.\nŠef američke diplomatije Majk Pompeo povukao je danas paralelu, obraćujući se video linkom učesnicima foruma u Davosa, između izbora Emanuela Makrona u Francuskoj i porasta populizma u svetu, ocenjujući pozitivnim takve „preokrete“.\nSutra počinje 9. po redu Sarajevo Business Forum\nSutra počinje 9. po redu Sarajevo Business Forum, koji će se pod sloganom „Jedan region, jedna ekonomija“, održati naredna dva dana u glavnom gradu BiH.\nPiše: M. D. 24. 4. 2018.\nGazele su retke u Srbiji\nGazele su brzorastuće domaće kompanije, koje prema kriterijumima kompanije Bisnode koja ih bira i nagrađuje u Srbiji imaju bar pet godina neprekinutog rasta bez negativnih događaja u poslovanju i koje se ponašaju društveno odgovorno.\nPiše: Bojan Cvejić 5. 3. 2018.\nKako unaprediti konkurentnost srpske privrede je pitanje svih pitanja, ali i naziv panela na kome se čulo verovatno najnadahnutije izlaganje današnjeg dana na Kopaoniku.\nPiše: M. Obradović 5. 3. 2018.\nJubilarni 25. Kopaonik biznis forum, počeo je specijalnim događajem Digitalna ekonomija – šansa za Srbiju da se nađe među vodećim zemljama.\nPočela trka za priznanje „Sarajevo Business Bridge Awards 2018“\nSarajevo Business Forum (SBF), vodeća investicijska konferencija u Jugoistočnoj Evropi dodeliće, 25. aprila, priznanja „Sarajevo Business Bridge Awards“ kompanijama i pojedincima koji su svojim radom, inovativnim idejama i zapošljavanjem mladih doprineli razvoju preduzetništva i investicijske klime u regionu.\nPiše: M. S. 22. 2. 2018.\nZa Kopaonik biznis forum već prijavljeno 1.000 učesnika\nManje od mesec dana pre održavanja jubilarnog 25. Kopaonik biznis foruma prijavljeno je više od 1.000 učesnika, a potvrđeno je prisustvo predsednice Vlade Srbije, više ministara u Vladi Srbije, guvernera Narodne banke Srbije i predsednik Fiskalnog saveta, saopštio je organizator.\nOtvoren sajam "Zrbiznet- poveži se" sa ciljem razvoja duha preduzeništva\nMinistar privrede Goran Knežević danas je u Zrenjaninu otvorio sajam „Zrbiznet – poveži se“, poručivši da ministarstvo koje vodi podržava sve skupove čiji je cilj da razvijaju duh preduzetništva, kao i mala i srednja preduzeća.\nVlahović: Bez politike na Biznis forumu\nKopaonik biznis forum (KBF) nije skup na kome će dominirati političke teme, izjavio je danas predsednik Saveza ekonomista Srbije Aleksandar Vlahović, uoči početka najvećeg regionalnog ekonomskog foruma.\n„Tražimo sporazum po kojem bi fer izborni uslovi važili devet meseci od dana potpisivanja tog dokumenta. U prelazno… https://t.co/NyALr0KD9f\nPredstavljena knjiga Ivana Ivačkovića


INA od Pavgorda preuzela pet benzinskih pumpi u Crnoj Gori – Volim Podgoricu\nHome / NOVOSTI / Ekonomija / INA od Pavgorda preuzela pet benzinskih pumpi u Crnoj Gori\nIndustrija nafte INA proširila je u Crnoj Gori svoju maloprodajnu mrežu kupovinom pet maloprodajnih lokacija kompanije Pavgord CG, a nakon puštanja svih lokacija u funkciju, upravljaće s 11 maloprodajnih mjesta u Crnoj Gori te povećati svoj tržišni udio na otprilike 15 odsto, saopštili su iz te kompanije.\nKupljene lokacije nalaze se u Kotoru (u Radanovićima i Škaljarima), Podgorici, Bijelom Polju i Mojkovcu, dok Ina već ima mrežu postojećih lokacija u Podgorici, Tivtu te Pljevljima, prenosi bokanews.\nTransakciju kupovine pet atraktivnih maloprodajnih lokacija kompanije Pavgord CG, čija se vrijednost ne navodi u saopštenju, odobrio je regulator za zaštitu tržišnog takmičenja.\nTom akvizicijom INA se dodatno pozicionirala na tržištu Crne Gore – u odnosu na 2017. kada je imala 1 posto udjela na tržištu, sada će njen tržišni udio dosegnuti oko 15 posto.\nTu poslovnu odluku Uprava Ine donijela je na temelju dobrog poznavanja tržišnih prilika u Crnoj Gori, a s ciljem daljnje izgradnje vodeće regionalne pozicije koja može imati pozitivan uticaj na Inino poslovanje te plasman visokokvalitetnih Ininih proizvoda na tom tržištu, kaže se u saopštenju.\nTakođe, u kompaniji planiraju dalje širenje maloprodajne mreže na crnogorskom tržištu te njen razvoj uvođenjem široke lepeze usluga poput gastro koncepta Fresh Corner.\n“Dosadašnja iskustva govore nam da kupci u Crnoj Gori cijene kvalitet Ininih goriva te ostalih proizvoda i usluga. Zbog toga u srednjem roku želimo da postanemo jedan od najvažnijih igrača na crnogorskom tržištu maloprodaje derivata. To je u skladu sa strategijom Ine koja želi da ojača svoju poziciju vodećeg regionalnog brenda”, izjavio je Darko Markotić, operativni direktor Usluga kupcima i maloprodaje Ine.\nKako se ističe, INA sada zapošljava oko 150 radnika na maloprodajnim mjestima u toj zemlji, uz tendenciju rasta njihovog broja.\nVUČUROVIĆ: Vakrsli veleizdajnik sada kreira antisrpski projekat formiranja nove Pozitivne - https://t.co/YhAfSzZrlW https://t.co/hbb21gcD3m31 minuta ago\nMINISTARSTVO ODBRANE KUPUJE DVA HELIKOPTERA: Pogledajte letjelice koje ćemo platiti 3,2 miliona eura (FOTO) -… https://t.co/Ki988lEyqf43 minute ago


Prema podacima Republičkog zavoda za statistiku, industrijska proizvodnja je u maju, u odnosu na isti mesec prethodne godine, zabeležila rast od 0,5%, koji je bio vođen rastom prerađivačke industrije od 1,6%. U periodu januar–maj, u odnosu na isti period prethodne godine, rast proizvodnje industrije iznosio je 4,1%, a njenih prerađivačkih oblasti 3,4% i sektora snabdevanja električnom energijom gasom i parom 9,1%.\nPrema desezoniranim podacima, rast industrijske proizvodnje u maju u odnosu na april iznosio je 3,4%, pri čemu su aktivnosti u prerađivačkom sektoru porasle za 5,7%. U okviru prerađivačke industrije, najveći pozitivan doprinos rastu potekao je od prehrambene industrije i proizvodnje derivata nafte.\nPrema podacima Republičkog zavoda za statistiku, promet robe u trgovini na malo u maju je, u odnosu na isti mesec 2017, realno povećan za 3,5%. U periodu januar–maj, u odnosu na isti period prethodne godine, promet u trgovini na malo realno je veći za 3,7% i rezultat je rasta prometa prehrambenih i neprehrambenih proizvoda, kao i motornih goriva.\nPrema podacima Republičkog zavoda za statistiku, u periodu januar–maj, ostvaren je međugodišnji rast izvoza robe od 7,1%, pre svega kao rezultat povećanja izvoza prerađivačke industrije od 10,5%, koji je zabeležen u 22 od 23 oblasti. Međugodišnji rast robnog uvoza u istom periodu iznosio je 11,1%, i vođen je pre svega većim uvoznim nabavkama kapitalnih i intermedijarnih proizvoda.


CRNOGORSKI POMORCI I DALJE ČEKAJU NA SEAMAN ID - Radio Kotor\nCRNOGORSKI POMORCI I DALJE ČEKAJU NA SEAMAN ID\nIako je Crna Gora u aprilu 2017. ratifikovala Konvenciju Međunarodne organizacije rada (ILO) broj 185, preuzevši na taj način i da pomorce opskrbi identifikacionim ispravama, tzv. “SID” (Seaman Identification Document )”, pomenuti dokument još nije počeo da se izdaje, saznajemo u Uniji pomoraca Crne Gore – Kotor.\nPo riječima člana UO Unije, kapetana Nikole Peranovića, do zastoja je došlo nakon izmjena u državnoj administraciji, a tehnički problem uskoro bi trebalo da riješi nadležno Ministarstvo unutrašnjih poslova, pa se može očekivati da se “SID” crnogorskim pomorcima počne izdavati prije krajnjeg roka - aprila 2022. godine.\n“Po hitnoj proceduri je osnovana radna grupa pa se, iako se kod nas sve radi “navrat-nanos”, nadamo da ćemo do pomenutog roka imati ovu važnu identifikacionu ispravu za pomorce”, kazao je Peranović.\nKapetan Nikola Tučević ukazuje na “preklapanje” ministarstava u procesu izrade “SID-a”.\n“Izdaje ih nekadašnje Ministarstvo pomorstva i saobraćaja, danas Ministarstvo kapitalnih investicija. Ovo ministarstvo nema tehničkih mogućnosti da izdaje SID. To treba da radi Ministarstvo unutrašnjih poslova koje izrađuje lične karte i ostala lična dokumenta. Očekujemo da se tu uspostavi kvalitetnija komunikacija kako bi i crnogorski popomorci konačno dobili ovaj dokument”, kazao je Tučević.\n“SID” će našim pomorcima omogućiti lakši tranzit u lukama i izlazak na kopno, a vrlo vjerovatno i olakšan prolaz pri tranzitu na određenim graničnim prelazima odnosno aerodromima.\n“Ideja o SID se rodila još u prošlom vijeku, a prva ILO Konvencija (No.108) koja se tim pitanjem bavila datira davne 1958 godine. Najvažnija revizija postojeće Konvencije uslijedila je nakon nemilih događaja u SAD-u od 11-og septembra 2001., koja je rezultirala aktuelnom ILO Konvencijom C185 iz 2003. sa poslednjim dopunama iz 2016. a koju je do danas ratifikovalo 35 zemalja. Kao što je poznato, Crna Gora je pomenutu Konvenciju (No.185), ratifikovala u aprilu 2017., a samim tim je preuzela obavezu da pomenuti dokument izradi i opskrbi svoje pomorce u periodu od narednih 5 godina, odnosno najkasnije do aprila 2022. godine. To znači da izdavanje ovog dokumenta nije donesen odlukom lokalnih ili državnih administrativnih službi, već međunarodnom ILO Konvencijom čiji je Crna Gora potpisnik.\nSID bi u sebi morao imati integrisan čip od najmanje 32 kb koji će sadržati lične podatke korisnika te omogućavati elektronsko očitavanje. Na poleđini će imati podatke o administrativnom organu koji ga je izdao (najvjerovatnije kontakt broj ministarstva) sa utisnutim brojem telefona koji može poslužiti lučkim ili drugim vlastima za direktnu kontrolu vjerodostojnosti iste. Ovako urađen dokument bi imao izuzetno visok stepen zaštite ličnih podataka imaoca”, saopšteno je između ostalog u oktobru prošle godine u Lučkoj kapetaniji Kotor , prilikom prezentacije Vladinog predloga načina izrade pomorske knjižice, dozvole za ukrcaj i SID-a, kao i pratećih izmjena Pravilnika o pomorskoj knjižici, dozvoli za ukrcavanje i identifikacionoj ispravi.


Pivarskoj industriji prijeti kolaps\nIz pivnice, ilustrativna fotografija\nNakon potpisivanja Sporazuma o slobodnoj trgovini, pivarska industrija u BiH našla se pred problemom prekomjernog uvoza piva. Iako pivari već godinama ukazuje nadležnim institucijama da bi trebalo da zaštite domaću proizvodnju, što je i samim Sporazumom o slobodnoj trgovini predviđeno, do danas nadležne institucije nisu našle za shodno da nešto preduzmu u vezi sa tim pitanjem.\nUkoliko država ne zaštiti domaću proizvodnju, u narednih nekoliko godina kompletna pivarska industrija naći će se pred kolapsom, kažu u Upravi Banjalučke pivare. Potparol Banjalučke pivare Milka Trubarac ističe da se ova pivara zbog nelojalne konkurencije i nedovoljne iskorištenosti proizvodnih kapaciteta nalazi u ozbiljniim problemima.\n„Akumulirani gubici preduzeća popeli su se na 62,4 miliona maraka, a iskorištenost kapaciteta već godinama se kreće oko 30 odsto. Da bi Banjalučka pivara pozitivno poslovala, trebalo bi da ima trebalo iskorištenost kapaciteta od oko 60 odsto“, navodi Trubarac.\nAkumulirani gubici Banjalučke pivare popeli su se na 62,4 miliona maraka, a iskorištenost kapaciteta već godinama se kreće oko 30 odsto.\nU prošloj godini uvoz piva u BiH iznosio je 60 posto ukupne prodaje piva, po čemu je ubjedljivo prva u Evropi. Prosječan uvoz piva u Evropi je oko 13 posto. BiH je jedinstven primjer u svijetu, kaže direktor Bihaćke pivovare i predsjednik Grupacije pivarske industrije u BiH Edin Ibrahimpašić.\n„Vi imate slučaj u Sloveniji da je ovaj uvoz maksimalno dva ili tri posto, u Srbiji pet do šest, Hrvatskoj do desetak - to je sve opet zbog ovih jakih kompanija koje uvoze te brendove iz drugih država koji se ne proizvode u Srbiji i Hrvatskoj, i imate BiH koja je dostigla 65 posto. Takvu sliku nemate nigdje u svijetu“, tvrdi Ibrahimpašić.\nPivo, ilustrativna fotografija\nVelike kompanije, poput Star Beva, Carlsberga i Heinekena, su procijenile da su njihova ulaganja u pivare u Srbiji i Hrvatskoj dovoljna, te da pomoću postojećih zakonskih odredbi CEFTA mogu nesmetano i bez ikakvih nameta ući i na tržište BiH, pri tome ne ulažući nijednu marku u budžet BiH, kaže Trubarac.\n„One na tržište BiH plasiraju oko 90 odsto uvoznog piva. Svaka od tih kompanija ima svoju mrežu pivara u regionu i one svoj položaj u regionu koriste da bi uništile domaću pivarsku industriju. Iako u BiH plasiraju ogromne količine svog piva, te tri multinacionalne kompanije za sve ove godine nisu uložile nijednu marku u BiH“, navodi Trubarac.\nGodišnji uvoz 12.000 šlepera\nPa iako su domaći pivari od Ministarstva vanjske trgovine i ekonomskih odnosa tražili da poduzmu korake u cilju smanjenja uvoza piva, u junu su dobili odgovor u kojem se ističe da nema osnova za poduzimanje nikakvih mjera, te da proizvodnja piva u BiH nije ugrožena.\nIbrahimpašić razočarano kaže da je tokom posljednje tri godine prikupljen veliki broj relevantnih podataka o prekomjernom uvozu piva i u pet navrata su dostavljani na uvid, međutim, svih pet puta ovo ministarstvo osporilo je osnove njihove argumentacije.\nU Vanjskotrgovinskoj komiri BiH kažu kako propisi praktično daju podršku stranom lobiju i podršku stranoj privredi umjesto domaćoj.\n„Dvanaest hiljada šlepera piva se godišnje uvozi u BiH, dok je naš izvoz simboličan - negdje tristotinjak šlepera, i to svih pet pivovara, a u biti postoji sporazum CEFTA - sporazum koji mi pozdravljamo i pohvaljujemo - koji isključivo poznaje trgovinski balans, a nikako disbalans“, tvrdi Ibrahimpašić.\n„Znači svake godine u BiH se uveze 12.000 šlepera piva. To je oko 140 miliona maraka na godišnjem nivou. Kada bi se oni poredali jedan do drugog, to bi bila oko 150 kilometara duga kolona", kaže Milka Trubarac.\nIgor Gavran, iz Vanjskotrgovinske komore BiH, smatra da za ovakvo ponašanje vlasti u BiH nema objašnjenja:\n„Institucije koje imamo i koje to mogu da učine, to ne čine opet samo zato što neko u državi ko je za to nadležan to neće da učini. Ne postoji nikakav objektivan razlog što se to dešava. Kako onda da se bilo čemu nada bilo koji poljoprivredni ili drugi proizvođač koji je jednako ugrožen prekomjernim uvozom, ako njegova država odbija da ga zaštiti čak i kada ispuni najzahtjevnije svjetske norme, kada nijedna strana država ne bi mogla da ospori primjenu takvih mjera: jednostavno, mi na tom terenu imamo podršku stranom lobiju i podršku stranoj privredi umjesto domaćoj“, kaže Gavran.\nPrema mišljenju ekonomske analitičarke Svjetlane Cenić, pivarska industrija je očit primjer kako bh. političari više štite interese Srbije i Hrvatske nego domaće proizvođače.\n„Ja nisam od onih koji misli da je protekcionizam rješenje. Nisam od onih uopšte koji misle da treba beskrajno štititi našu proizvodnju i spriječavati konkurenciju, ali jesam za to da ipak se mora voditi računa prevashodno o domaćoj proizvodnji, a ne da nam je zaštićeniji onaj iz Hrvatske ili onaj iz Srbije nego što je to domaća proizvodnja“, navodi Cenić.\nUkoliko se ovakva situacija nastavi u narednim godinama, pivari smatraju da će sa radom prestati sve bh. pivare, što će istovremeno značiti i gubitak hiljada radnih mjesta.


Kunčev: Plan da vakcinacija počne u Bugarskoj 27. decembra\nTanjug 20. decembra 2020. 13:37\nSOFIJA – Bugarska planira da 27. decembra počne vakcinaciju građana protiv korona virusa u tri velika grada – Sofiji, Varni i Burgasu, najavio je danas glavni zdravstveni inspektor te zemlje Angel Kunčev.\nKunčev je rekao da se očekuje da će kamioni sa vakcinama krenuti iz Belgije ka svim državama članicama EU 24. decembra i da se procenjuje da će serija namenjena Bugarskoj stići u tu zemlju 25. decembra uveče ili 26. decembra ujutru, prenosi Rojters.\n„Spremni smo i počećemo s vakcinacijom narednog dana, 27. decembra, u bolnicama u Sofiji, Varni i Burgasu“, rekao je Kunčev za BNT TV.\nOn je dodao da će se prva serija vakcine koju su proizvele kompanije Fajzer i Bajontek sastojati od 10.000 doza, ali je istakao da se očekuje da će Bugarska dobiti još 57.000 doza u januaru i još veće pošiljke od februara.\nKao i druge članica Evropske unije, Bugarska čeka da Evropska agencija za lekove odobri vakcinu Fajzera i Bajonteka. Očekuje se da će agencija to učiniti 21. decembra.


Erdogan obećao podršku članstvu tzv. Kosova u NATO\nTanjug 1. marta 2022. 18:53\nANKARA – Turski predsednik Redžep Tajip Erdogan rekao je danas nakon susreta sa predsednicom privremenih prištinskih institucija Vjosom osmani u Ankari, da će Turska pomoći tzv. Kosovu da postane član NATO.\nErdogan je podsetio da je Turska bila druga zemlja koja je priznala samoproglašenu nezavisnost Kosova i dodao da će, kao što joj tada nije bila potrebna ničija dozvola, isto postupiti i kada Priština podnese zahtev za ulazak u NATO, prenosi Reporteri.\nDodao je da je sa Osmani razgovarao i o pomoći Turske da se priznanja dobiju i od zemalja koje to nisu učinile.\n„Mi kao važna zemlja u NATO ne vidimo ništa loše u članstvu Kosova u alijansi i podržavamo ovaj proces. Preduzećemo korake i, kao što smo pomogli u procesu priznavanja, isto čhemo učiniti i u procesu prijema Kosova u NATO“, rekao je Erdogan.\nOn je rekao i da je „iskrena želja Turske da se proces dijaloga Beograda i Prištine što pre okonča sveobuhvatnim sporazumom koji će obezbediti stabilnost u regionu“.\nOsmani je na zajedničkoj konferenciji za novinare zahvalila Turskoj što je uvek uz tzv Kosovo, prenosi Koha.\n„Situacija u Ukrajini pokazala je potrebu da Kosovo uđe u NATO. Podržavajući naš ulazak u NATO, Turska daje direktnu podršku miru i bezbednosti širom regiona i na evropskom kontinentu“, rekla je Osmani.


27. 11. 2014. Stefanović očekuje da će osumnjičeni za ubistvo Stevana Sinđelića uskoro biti privedeni pravdi\nMinistar unutrašnjih poslova Republike Srbije dr Nebojša Stefanović u razgovoru sa šefom Misije Euleksa na Kosovu Gabrijelom Meučijem izrazio je očekivanje da će osumnjičeni za ubistvo i privedeni pravdi.\n„Republika Srbija ima određena operativna saznanja o tragičnom ubistvu Sinđelića i insistiramo da se počne sa istragom, da ona u narednom periodu bude završena i da osumnjičeni budu procesuirani“, naglasio je Stefanović ukazavši da je reč o zločinu bez presedana.\nMinistar Stefanović je šefu Euleksa predao dokaze do kojih je srpska strana došla u ovom slučaju.\nStefanović i Meuči složili su se da je neutralan status Euleksa od velikog značaja za poverenje svih građana u pokrajini.\n„U interesu Republike Srbije je da stanje bezbednosti na teritoriji Kosova i Metohije bude stabilno i da se ostvari puna sigurnost srpskog stanovništva u pokrajini“, rekao je Stefanović.\nStefanović i Meuči razgovarali su o merama koje je neophodno preduzeti kako bi se rešio problem ilegalnih migracija, ali i nedozvoljena trgovina akciznim proizvodima i narkoticima preko administrativne linije.\nŠef Euleksa na Kosovu i Metohiji Meuči rekao je da će Misija intenzivirati istragu u slučaju ubistva žandarma Stevana Sinđelić.\n„Sva otvorena pitanja rešavamo kroz koordinaciju i razmenu informacija ", naveo je Meuči i dodao da će u narednom periodu biti intenzivirana razmena informacija između Misije i srpskih institucija kako bi se sprečili pokušaji trgovine akciznim proizvodima i narkoticima.


Predstavnica DRI učestvovala na radionici o internoj kontroli sredstava EU u resornim ministarstvima | Državna revizorska institucija\nTokom radionice razmatrani su rizici za finansijsko upravljanje budžetom Evropske unije i predloženinačini za ublažavanje utvrđenih rizika. Takođe, razmatran je način obezbeđivanja da potrošnja i kontrola sredstava EU budu u skladu sa načelima dobrog finansijskog upravljanja. Data su uputstva o uobičajenim aspektima zaštite finansijskih interesa EU i nacionalnog budžeta, kao i o izveštavanju o nepravilnostima. Naime, da bi se novac iz budžeta EU trošio ekonomično, efikasno i efektivno veoma je važno da države imaju uspostavljen sistem interne kontrole.\nNa trodnevnom skupu učesnicima je, između ostalog, dat pregled ključnih izazova kojima će se EU baviti u predstojećem višegodišnjem finansijskom okviru, predstavljene naučene leikcije iz revizije i kontrole tokom perioda programiranja 2014-2020. godine, pojašnjena uloga i odgovornost ključnih aktera u procesu upravljanja i implementacije sredstava EU, predstavljeni su praktični aspekti interne i eksterne kontrole i revizije sredstava EU u periodu nakon 2020. godine. Takođe, predstavljene su i metodologije za povećanje efikasnosti kontrole i revizije, kao i potencijalni pristupi sprečavanju nepravilnosti i borbe protiv prevara u projektima i programima koje finansira EU.\nUčesnici radionice, osim što su prisustvovali predavanjima, rešavali su i studije slučaja.\nRadionica je bila namenjena državnim službenicima uključenim u upravljanje i kontrolisanje sredstava EU, internu i eksternu reviziju, finansijsko upravljanje i finansijsku kontrolu.\nUčešće predstavnice DRI ovom skupu je podržala Nemačka organizacija za međunarodnu saradnju (GIZ).


Taman kada je prošla svađa sa ministarkom energetike Zoranom Mihajlović, funkcionerke SNS-a, Bajatović je na tapet ponovo došao, ovoga puta zbog funkcije koju bi trebalo da preuzme kao poslanik.\nNaime, poslanik SNS Miloš Banđur kritikovao je danas u Skupštini Srbije to što su socijalisti predložili Dušana Bajatovića za člana Parlamentarne delegacije ODKB (Organizacije dogovora o kolektivnoj bezbednosti), a socijalisti "primetili" da ipak ima opozicije u parlamentu.\nBanđur je rekao da je Bajatovića samo jednom video u parlamentu i da je čak zakasnio kada se glasalo za predsednika Narodne skupštine, a sada, kako kaže, vidi da je u parlamentarnoj delegaciji ODKB.\n- Ne znam zašto? Da li neko hoće da nametne utisak da Rusi ne mogu da žive bez Bajatovića ili da jednostavno, bilo šta što se tiče Rusije i odnosima sa Rusima, mora da ima komponentu koja se zove direktor "Srbijagasa" gospodin Bajatović. Nejasno mi je da neko ko nije aktivan biva i delegiran - rekao je Banđur, dodajući da je to njegovo lično mišljenje.\nBanđur je takođe primetio da na sednicama nema ni Stefana Krkobabića (PUPS) a i on je, kaže, u sastavu neke delegacije.\n- Znamo da tu postoje neke srodničke veze koje nije potrebno objašnjavati - rekao je Banđur.\n- Ko kaže da nema opozicije u skupštini? Šalim se, naravno. Pošto sam ja predlagač ovog akta o kojem ste govorili, dozvolite mi da kažem da sam dobio usaglašen predlog koji su dogovorile sve poslaničke grupe i shodno tome nisam insistirao niti sagledavao, ni personalna pitanja, niti pitanja međusobnog dogovora kojoj će političkoj grupi da pripadne koje mesto - rekao je Dačić.\nRekao je i da ne ulazi u to koga su predložile poslaničke grupe, niti je, kaže, njegovo pravo da se u to meša, ali da uvaža da poslanik SNS ima pravo na svoje mišljenje.\n"Bajatović zbog korone nije pisutan"\n- Neprikosnoveno je pravo poslaničkih grupa da između sebe izaberu svoje predstavnike u delegacijama. U tom smislu dozvolićete socijalistima pravo da delegiraju na način na koji procenjuju da je najpametnije - rekla je Paunović.\n- Jako je važno naglasiti da ovaj parlament, lepo ste to predsedniče rekli, ipak ima opozicije, ali je besmisleno komentarisati ljude na način na koji je to kolega probao da uradi. Još je besmislenije ukoliko imamo svest o tome da su šefovi poslaničkih grupa razgovarali o svakom članu delegacije - navela je Paunović.\nPoslanik SNS Milenko Jovanov i šef poslaničke grupe SPS Đorđe Milićević, postavili su danas pitanja nadležnim organima povodom, kako su naveli, napada na predsednika Srbije Aleksandra Vučića i njegovu porodicu.\nVest je, kaže Jovanov, prošla "ispod radara" i bez komenata, te dodao da nema političkog ubistva bez političke pozadine.\n- Danas, pre svega kao čovek, ne mogu da ostanem nem i da samo posmatram sve kvazi političare na šta su sve spremni zarad političkih poena i da bi politički profitirali - rekao je Milićević i dodao da se nastavlja brutalna kampanja protiv Vučića i njegove porodice.\n"Nogo za političku javnost prestao da postoji"\n- Nastavlja se sa monstruoznim napadima na predsednika i njegovu decu -podvukao je Milićević i ocenio da to nije političko ponašanje.\nPoslanik Ujedinjena dolina-SDA Sandžaka Šaip Kamberi pitao je MUP koliko je građana pasivizirano u opštini Medveđa, primetivši da su pre 2018. godine Albanci imali osam odborničkih mandata, a posle toga tri.


Back REPORTAŽE NAJAVA Evropsko prvenstvo u planinskom biciklizmu na Petrovaradinskoj tvrđavi\npetak, 22 januar 2021 22:19\nEvropsko prvenstvo u planinskom biciklizmu organizuju Biciklistički savez Srbije, Vojvođanska asocijacija biciklističkih klubova i Biciklistički klub "Novi Sad". Punu podršku ovoj manifestaciji daće Pokrajinska vlada i Pokrajinski sekretarijat za sport i omladinu, uz Grad Novi Sad i Ministarstvo omladine i sporta, kao i brojne druge organizacije.\nOvo je potvrđeno i na nedavno održanom sastanku Pokrajinskog sekretara za sport i omladinu Daneta Baste i generalnog sekretara Evropske biciklističke federacije Enrika dela Kazo održanom u Pokrajinskoj vladi povodom organizacije Evropskog prvenstva u planinskom biciklizmu. Oba sagovornika izrazila su uverenje da će Srbija i Novi Sad, iako po prvi put organizatori jednog ovakvog takmičenja, sve uraditi na najbolji mogući način i uz to biti dobri domaćini gostima iz cele Evrope. Biće to još jedna prilika za popularizaciju ovog sve zastupljenijeg sporta u našoj zemlji, ali i da se Novi Sad i Srbija predstave svetu na najlepši mogući način i da i ovoga puta potvrde reputaciju destinacije poznate ne samo po dobrim sportistima već i po kvalitetnoj organizaciji i tradicionalnom gostoprimstvu.\nSastanku u Pokrajinskoj vladi prisustvovali su i podsekretarka u Pokrajinskom sekretarijatu za sport i omladinu Aranka Binder, direktor Evropskog prvenstva Nemanja Vajs, član Organizacionog odbora Evropskog prvenstva Stefano Bertoloti, generalni sekretar Balkanske biciklističke unije Marko Pročikević i član Organizacionog odbora EP Dušan Gojić.


Web 2.0 omogućava da ljudi budu povezani, da razmenjuju iskustva i kreiraju proizvode kroz alate za kolaboraciju, bez obzira na to gde se nalaze. Svet se kreće u pravcu kolektivnog znanja i saradnja je neizbežna\nBEOGRAD, 9. novembar 2007. - Sedmu godinu za redom, kompanija Cisco® organizuje međunarodnu konferenciju Cisco Expo 14. i 15. novembra u hotelu Hyatt Regency. Sa ciljem da učesnike - donosioce odluka u svojim kompanijama, menadžere i inženjere - upozna sa najnovijim tehnološkim dostignućima i načinom na koji tehnologija pomaže poslovanju.\n"Ove godine na konferenciji će se posebno razgovarati o kolaboraciji. Cisco® posmatra mrežu kao platformu i bazu za povezivanje ljudi u cilju njihove saradnje. Mreža ne povezuje uređaje, već ljude. Web 2.0 je tehnologija koja omogućava da ljudi budu povezani, da razmenjuju iskustva i kreiraju proizvode kroz alate za kolaboraciju, bez obzira na to gde se nalaze. Takav model smo prihvatili i mi kao kompanija", istakao je Goran Obradović, generalni direktor Cisco Srbija. "I sami unutar kompanije pokušavamo da radimo na jačanju kolaboracije između različitih ljudi u firmi i između različitih timova što doprinosi novim idejama, novim proizvodima. To se sada odvija mnogo brže nego ranije".\nNa konferenciji će biti predstavljeni neki od alata za kolaboraciju. Tehnologija na koju se u ovom trenutku jako puno pažnje polaže je Telepresence, sistem za vođenje sastanaka na daljinu. Obradović je napomenuo da "neki vole da ga karakterišu kao video konferenciju visokog kvaliteta ali Cisco® smatra da je to pogrešna definicija. Telepresence donosi potpuno novu dimenziju u odnosu na video konferenciju. U konferenciji može da učestvuje 36 ljudi na različitim krajevima sveta. Imate utisak da svi sedite u jednoj prostoriji i da razgovarate za okruglim stolom".\n"Svet se kreće u pravcu kolektivnog znanja i saradnja je neizbežna", rekao je Obradović.


promocije Arhive - Stranica 14 od 23 - Dan u Beogradu\nNaslovna » Arhive po tagovima: promocije (strana 14)\n15. mart 2016. Promocije 0\nOve godine, TV5Monde je po prvi put partner Beogradskog festivala igre i omogućio je svojim gledaocima u celoj Evropi da gledaju spot ovogodišnjeg Festivala igre.\nMDS: Nova rešenja za novo digitalno doba\n4. mart 2016. Promocije 0\nKompanija MDS informatički inženjering u saradnji sa CISCO-om predstavila je nova rešenja i trendove u svetu novih tehnologija.\nPlaćene stručne prakse u inostranstvu\n25. februar 2016. Obrati pažnju! 0\nMisliš li da nisi dovoljno kvalifikovan da baš ti stekneš praktično iskustvo u inostranstvu? Maštaš li da posle studija odeš u drugu zemlju,\n18. februar 2016. Promocije 0\nSymantec: Šta nas čeka u 2016. godini?\n25. januar 2016. Promocije 0\nSymantec predstavlja svoja predviđanja na polju informatičke bezbednosti.\nPredstavljamo vina Experiment\n19. decembar 2015. Promocije 0\nVina Experiment nastaju u selu Starci, nedaleko od Aleksandrovca, preciznije u podrumu Čokot.\n27. oktobar 2015. Shopping 0\n12. septembar 2015. BG servis 1\n4. septembar 2015. Shopping 0\nEpson EB-S03 – vrhunski projektor za prezentacije\n3. maj 2015. Shopping 0\nPosle kraće pauze i na domaće tržište su stigli novi Epson-ovi projektori namenjeni projektovanju prezentacija najrazličitijeg tipa. Jedan od najzanimljivijih i cenovno najkorektnije pozicioniranih je model EB-S03.\nMotogrini – elektro skuteri\n23. mart 2015. Promocije 2\nKompanija Motogrini Gruppo je prva na tržištu Srbije, za 9. Međunarodni sajam motocikala ove godine pripremila premijernu selekciju najboljeg programa elektro skutera za ovo tržište.\n12. mart 2015. Promocije 0\nPosle nedelje spekulisanja, Durex celom svetu otkriva tehnologiju za pametne telefone koja bi mogla da promeni naše seksualne živote zauvek…\nPage 14 of 23« Prvo...10«1213141516\t»\t20...Poslednje »


SNS U ŠAPCU IZDAO SAOPŠTENJE: Tiče se presude Ustavnog suda!\nTanjug/sns stranka, Foto: Tanjug\n- Ovim je potvrđeno da je Srpska napredna stranka od početka bila u pravu kada smo iznosili kritike na račun ovakvog vida trošenja novca svih građana Šapca, zbog čega smo se krajem 2018. godine i obratili Ustavnom sudu Srbije - navodi se u saopštenju\nObjavljeno: 13.01.2021. 14:31h\nGradski odbor Srpske napredne stranke u Šapcu pozdravio je danas presudu Ustavnog suda Srbije po kojoj su, kako navode, referendumi o trošenju novca od poreza na imovinu označeni kao protivustavni.\n- Ovim je potvrđeno da je Srpska napredna stranka od početka bila u pravu kada smo iznosili kritike na račun ovakvog vida trošenja novca svih građana Šapca, zbog čega smo se krajem 2018. godine i obratili Ustavnom sudu Srbije - navodi se u saopštenju.\nKako se dodaje, Ustavni sud je u presudi donetoj 31. decembra 2020. godine ustanovio da pravilnici koje je donosilo tadašnje Gradsko veće grada Šapca po Odluci o pravu mesnih zajednica na prenos sredstava od poreza na imovinu fizičkih lica i načinu korišćenja ovih i drugih sredstava nisu u saglasnosti sa Ustavom i zakonom.\nUjedno, Ustavni sud je kao protivustavno i protivzakonito ocenio i utvrđivanje spiska učesnika neposrednog izjašnjavanja o predlozima projekata mesnih zajednica, napominje SNS Šapca.\n- Referendumi, odnosno neposredno izjašnjavanje građana o trošenju novca od poreza na imovinu, za Srpsku naprednu stranku od početka su bili problematični i na to smo konstantno ukazivali. Tadašnja gradska vlast koju je predvodio Nebojša Zelenović ovakav vid učestvovanja svojih sugrađana u procesu odlučivanja videla je kao revolucionaran i demokratski, a istina je da je to bio pokušaj tadašnje lokalne vlasti da obesmisle postojanje saveta mesnih zajednica. Uz ovo, referendum je, između ostalog, bio i diskriminatorski - ukazuje se u saopštenju.\nOni objašnjavaju da su mogućnost da predlažu projekte od interesa za svoju zajednicu imali samo oni građani koji su platili porez.\n- Na ovaj način diskriminisani su siromašni Šapčani. Uz ovo, dodatan problem bilo je i pravljenje posebnih spiskova glasača, odnosno prijavljivanje za takozvani referendum. Mnogi nisu bili obavešteni da moraju da se prijave kako bi glasali, pa smo imali situaciju da je u nekim mesnim zajednicama o projektima koji se tiču celokupne zajednice odlučilo jedva deset odsto stanovnika - ističe SNS Šapca.\nOni ocenjuju da je presudom Ustavnog suda Srbije nedvosmisleno utvrđeno da je prethodna vlast u Šapcu, koju je predvodio Nebojša Zelenović, radila protivustavno i protivzakonito.\n- Preuzimanjem odgovornosti za Šabac, Srpska napredna stranka se obavezala da će interes građana biti na prvom mestu. U ovo spada i funkcionisanje mesnih zajednica koje će raditi isključivo u skladu sa zakonom. Saveti mesnih zajednica sami će odlučivati o trošenju sredstava i projektima na koje će biti utrošena sredstva za potrebe svih naših sugrađana - zaključuje se u saopštenju.\nSNSSns strankaSrpska napredna strankaŠabacNovac


Niška televizija » U martu izgradnja hemato-onkološkog odeljenja (VIDEO)\nTagovi: akcija, decija interna klinika, hemato-onkolosko odeljenje, NURDOR\nPočetkom marta će, pri Klinici za dečije interne bolesti u Nišu, biti započeta izgradnja hemato-onkološkog odeljenja, kojom će kapaciteti već postojećeg odeljenja biti uvećani za 80% a time će mališani obelili od raka dobiti adekvatnu, savremenu negu kakva im je potrebna. Projekat i akciju za igradnju ovog odeljenja pokrenulo je udruženje NURDOR.\nU Srbiji svake godine od raka oboli od 300 do 350 dece. I broj obolele dece na jugu Srbije svake godine se povećava te su kapaciteti hemato-onkološkog odeljenja Dečije interne klinike u Nišu davno popunjeni.\nIpak, problem nedostatka prostora uskoro će biti prevaziđen. Početkom marta počeće izgradnja posebnog hemato-onkološkog odeljenja, čime će se kapaciteti udvostručiti, a deci će biti omogućena najadekvatnija nega. Ovaj projekat pokrenulo je udruženje roditelja dece obolele od raka – NURDOR u saradnji sa Kliničkim centrom u Nišu.\nNovo odeljenje obuhvatiće i izgradnjnu dnevnog boravka i igraonice za decu, a stvoriće se uslovi da i roditelji budu pored dece za vreme lečenja – što do sada nije bilo moguće. Iz NURDOR-a pozivaju sve ljude dobre volje da im pomognu u izgradnji ovog odeljenja.\nDo sada je akcijom prikupljeno 100.000 evra, a da bi se izgradnja odeljenja završila neophodno je još toliko novca, kažu u NURDOR-u. Brzina radova zavisi od brzine prikupljanja novca, ali oni očekuju da će odeljenje biti u funkciji do 2019. godine.


Pandurević: Nećemo dozvoliti Kasipoviću da formira ''Viši sud BiH''\tIstaknuto\nSrijeda, 04 Juli 2018 18:30\nSDS i SZP neće dozvoliti formiranje novog suda na nivou BiH što je juče, nakon runde strukturalnog dijaloga, najavio Anton Kasipović. Ne znamo odakle pravo ministru Kasipoviću, u čije ime zagovara i najavljuje nekakav Viši sud BiH!?\nU ime naroda i Republike Srpske, sigurno ne! Za tako nešto saglasnost mora dati Narodna skupština Republike Srpske i to dvotrećinskom većinom jer je riječ o prenosu nadležnosti, što Srpska demokratska stranka i partije Saveza za promjene nikada neće podržati jer mi nismo podržali niti glasali ni za osnivanje Tužilaštva BiH, Suda BiH i VSTS.\nKada je nakaradno pravosuđe na nivou BiH, po principu kadija te tuži – kadija ti sudi, oslobodilo Nasera Orića, predsjednik Republike Srpske Milorad Dodik je 9. septembra 2017.godine izjavio da rad Tužilaštva BiH i Suda BiH treba suspendovati na teritoriji Republike Srpske i da će on uskoro izaći sa konkretnim prijedlozima.\nDa li je osnivanje novog suda, Višeg suda, najavljeni Dodikov konkretan prijedlog? Koja institucija Republike Srpske je dala saglasnost za tako nešto, i zašto sada Dodik ne raspiše referendum i ne pita narod da li želi Viši sud BiH?\nNažalost, Dodik i njegov ministar pravde se rugaju građanima Republike Srpske koji su na referendumu 2014 rekli NE pravosuđu na nivou BiH i danas suprotno njihovom stavu žele formirati novi sud. Nemam dileme da je ovo Dodikov ustupak Sarajevu na štetu Republike Srpske i protivno volji srpskog naroda, ne bi li se umilio strancima i dobio bošnjačke glasove pošto srpske gubi rapidnom brzinom. Očito je da Dodik želi pokazati Sarajevu kako je spreman graditi BiH i kao prvi korak im nudi Viši sud BiH.\nDakle, nakon sedam godina strukturalnog dijaloga, kroz koji smo trebali ukinuti pravosuđe na nivou BiH što je obećavala vlast, došli smo do cementiranja pravosuđa i novog suda. Zato će izbori u oktobru biti i referendum naroda sa pitanjem – da li podržavate osnivanje Višeg suda BiH. Oni koji podržavaju, zaokružiće Dodika i Cvijanovićevu, a ostali Ivanića i Govedaricu kao ljude koji će raditi ono što narod od njih želi.\nPosljednja izmjena Srijeda, 04 Juli 2018 14:15\nViše iz kategorije: « Jeste li znali da Kinezi grade autoput Banjaluka - Novi Grad?! Poslanici usvojili set zakona o povećanju plata u Srpskoj »